Brnabić i German otvaraju inovacionu laboratoriju u NTP Beograd © SCO Serbia\nGerman i Brnabić su tom prilikom otvorili novu inovacionu laboratoriju u Naučno-tehnološkom parku u Beogradu. Naučno-tehnološki park uspostavljen je kroz sredstva Švajcarske strategije saradnje sa Srbijom 2013-2017. U svom obraćanju medijima Ivo German je poručio da su u savremenom svetu inovacije najznačajniji model za uspeh ekonomije. Švajcarska, koja je do sada podržala Naučno-tehnološki park u Beogradu sa 1,2 miliona švajcarskih franaka, nastaviće da pomaže razvoju IT sektora u Srbiji koji, dodaje German, postaje najrazvijeniji sektor sa rastom od 21 odsto u 2017. godini.\nPostojanje Naučno-tehnološkog parka u Beogradu on vidi kao mogućnost za poboljšanje ugleda Srbije u svetu. Kako German kaže, on će se u Švajcarsku vratiti sa pozitivnom slikom. Direktor German izrazio je zadovoljstvo što su u parku prisutne brojne kompanije koje se bave inovacijama i koje zapošljavaju mlade inženjere. Inicijative kao što je ovaj park predstavljaju mogućnost za zapošljavanje mladih, obrazovanih ljudi i ujedno sprečavaju "odliv mozgova" iz Srbije, uključujući i povratak onih koji su otišli iz države.\n„Drago mi je što čujem da se ljudi vraćaju u Srbiju, ne samo iz Švajcarske. Ljudi iz dijaspore su pametni i znaju zašto se vraćaju", istakao je izvršni direktor u obraćanju medijima.\nTom prilikom, premijerka Republike Srbije najavila je ulaganje u infrastrukturu IT sektora u visini od ukupno 65 miliona evra u naredne tri godine.


Vlada RS traži vraćanje nadležnosti | Starmo\nNaslovnica BiH Vlada RS traži vraćanje nadležnosti\nVlada RS traži vraćanje nadležnosti\nBanja Luka — Vlada entiteta Republika Srpska donijela je danas na sjednici održanoj u Banjoj Luci, Zaključak u vezi sa “Informacijom o neustavnoj transformaciji dejtonske strukture BiH i uticaju na položaj i prava Republike Srpske”.\n“Vlada Republike Srpske upoznala se sa Informacijom o neustavnoj transformaciji dejtonske strukture BiH i uticaju na položaj i prava Republike Srpske, koju je Narodna skupština Republike Srpske usvojila na 7. posebnoj sjednici, održanoj 11.11.2019. godine, te je na bazi te Informacije donijela odgovarajuće zaključke”, stoji u saopćenju, prenosi Patria.\nZaključkom Vlada RS traži od svih ministarstava da, u skladu sa resornom nadležnošću, izvrše analizu i indentifikuju nadležnosti koje su prenesene na nivo BiH “na neustavan način” ili “međuentitetskim sporazumom”, kao i da analiziraju efekte ovako prenesenih nadležnosti i rad institucija i organa koje su formirane uslijed prenosa nadležnosti, te da o istom sačine cjelovitu informaciju.\n“Vlada Republike Srpske izražava spremnost da sa Federacijom BiH odmah otpočne pregovore s ciljem usaglašavanja za donošenje Zakona o Ustavnom sudu BiH, ali i preispitivanja datih saglasnosti na Zakon o odbrani BiH, Zakon o indirektnom oporezivanju BiH, Zakona o visokom sudskom i tužilačkom Savjetu BiH”.\nVlada RS smatra da je od posebnog značaja za ovaj entitet iniciranje reforme institucija pravosuđa na nivou BiH.\n“Takođe, Vlada Republike Srpske inicirala je i potrebu da se odmah pristupi izradi Zakona o rehabilitaciji svih nezakonito smijenjenih lica iz Republike Srpske koji su smijenjeni odlukama visokih predstavnika kao i da se sagleda mogućnosti izmjene Krivičnog zakona Republike Srpske u smislu sankcionisanja postupanja suprotno stavovima Narodne skupštine Republike Srpske, kao ugrožavanje suvereniteta i ustavnog poretka Republike Srpske”.\nEntitetska vlada smatra da treba izvršiti analizu Zakona o postupku indirektnog oporezivanja i raspodjele finansijskih sredstava.


U SUSRET IZBORIMA U novembru\n17.06.2020. 18:56h 17.06.2020. 18:57h\nDesetine miliona Amerikanaca će u novembru birati predsednika SAD.\nRezultat će odrediti kompozicija od 538 članova elektorskih glasova koji će formalno izabrati novog američkog predsednika.\nElektorske glasove su osmislili 1787. godine autori Ustava SAD kao kompromis između onih koji su želeli direktno glasanje naroda i onih koji su želeli da Kongres bira predsednika.\nJedan od ciljeva je bio da se zaštite prva manjih država i spreči dominacija onih sa brojnijom populacijom nad onima sa manjom.\nKalifornija, najnaseljenija američka država, ima 55 elektora. To se reflektuje kroz dva američka senatora, plus 53 člana Predstavničnog doma dodeljenih na osnovu broja stanovnika.\nVašington D.C. je poseban federalni distrikt, ne država, i stoga nema nijednog američkog senatora, nijednog predstavničkog glasa u Kongresu SAD. Ali prema Amandmanu 23. Ustava SAD, Distriktu Kolumbija dodeljena su tri elektorska glasa u izbornom mehanizmu, prenosi Slobodna Evropa.\nDa bi postao predsednik, kandidat treba podršku proste većine elektorskih glasova. Trenutno je za obezbeđivanje pobede potrebno najmanje 270 elektorskih glasova.\nAko je elektorsko glasanje tesno, Predstavnički dom je ovlašćen da izabere sledećeg predsjednika. To se dogodilo samo jednom u istoriji SAD.\nElektor koji prekrši svoju obavezu da glasa za odeđenog kandidata poznat je kao "neverni elektor".\nDok 29 država i Distrikt Kolumbija imaju zakone koji sankcionišu neverne elektore, 21 država ih nema. Države Minesota i Mičigen imaju zakone koji poništavaju glasanje nevernih elektora.\nElektorski sistem glasanja je u prošlosti dovodio do kontrovezi zbog mogućnosti da kandidat koji osvoji najveći broj glasova u direktnom glasanju ipak ne sakupi dovoljno elektorskih glasova da postane predsednik.\nTo se dogodilo 2000. godine, kada je republikanski kandidat Džordž W. Buš osigurao potrebnu većinu elektorskih glasova, iako je u direktnom glasanju širom zemlje osvojio oko 500.000 glasova manje od demokratskog kandidata Ala Gora.\nTreba istaći da predsednički kandidati uvek pažnju i novac koncentrišu na samo četiri države. To su Ohajo, Florida, Pensilvanija i Virdžinija, poznate i kao "klimave države". Za razliku od ostalih 46 "stabilnih država" gde Demokratska i Republikanska stranka manje-više znaju da li će pobediti, tradicionalno, glasači u "klimavim državama" su neodlučni, pa se za njihove glasove vodi i najveća borba.\nA kako glasa 11 miliona Amerikanaca van Sjedinjenih Država? Zvuči neverovatno, ali skoro četiri i po miliona ljudi, koji žive na takozvanim Teritorijama, dakle u Portoriku, Guamu, na američkim Devičanskim i Severnim Marijanskim ostrvima, ne glasaju na predsedničkim izborima, jer ne žive ni u jednoj od saveznih država, prenosi RTS.\nSADpredsednički izboriDonald TrampDžo Bajden


1. OKTOBAR, ZAHVALNOST\nUkoliko naučimo da razvijemo zahvalnost i prepoznamo minimum jedan kvalitet vrednosti u drugim ljudima, obogatićemo svoj život, što je i suštinska potreba u periodu ovog punog Meseca. Samo kada negujemo zahvalnost, možemo biti zadovoljni i živeti u skladu sa sopstvenom prirodom, odnosno u stanju unutrašnje ravnoteže.\n2. NOVEMBAR, DUHOVNOST\nKvalitet duhovnosti se uvek živi kroz sposobnost nežnosti, koja je potrebno da bude istovremeno stabilna i snažna. Budući da će ovaj pun Mesec ujedno predstavljati i lunarnu eklipsu, govorimo o dubokom, intenzivnom periodu koji nosi veću mogućnost oslobađanja od nagomilanog stresa, što će biti i primarna potreba ovog punog Meseca.\n3. DECEMBAR, USKLAĐENOST\nSve stvari koje nam se dešavaju u životu su uvek ispravne i u skladu su sa određenim karmičkim principima. U periodu ovog punog Meseca, Venera će krenuti u svoj retrogradni hod iz znaka Jarca, dodirujući sva emotivna sećanja koja su ostala izvan balansa. Samim tim, imaćemo mogućnost da kroz jedan način nepristrasnosti i prevazilaženja preterivanja razvijemo unutrašnji balans na polju sopstvene karme, odakle ćemo moći da vidimo usklađenost u svakodnevnom životu, što je i osnova za aktiviranje kvaliteta zadovoljstva.


Beta 27. oktobra 2017. 19:50\nKošarkaši Partizana pobedili su večeras u Zagrebu domaću Cibonu sa 90:74 (17:16, 26:17, 24:18, 23:23), u utakmici šestog kola ABA lige i ostvarili četvrtu uzastopnu pobedu.\nPartizan je predvodio Najdžel Vilijams Gos sa 20 poena, četiri skoka i 13 asistencija, dok je Vanja Marinković postigao 19 poena uz četiri skoka i tri asistencije. Dobru partiju prikazao je i debitant Samardo Semjuels sa 16 poena i sedam skokova, kao i Mihajlo Andrić sa 14 poena.\nU ekipi Partizana nije bilo Patrika Milera i Aleksandra Aranitovića.\nU zagrebačkom timu Džamar Jang i Luka Žorić postigli su po 20 poena, a Marin Rozić dodao je 12.\nCibona je na početku povela sa 8:3, a zatim i sa 12:7, ali je Partizan posle toga zaigrao bolje i uz dve „trojke“ Andrića preokrenuo na 15:14. Ekipe su se posle toga smenjivale u vodjstvu sve do početka druge četvrtine kada su crno-beli stekli osetniju prednost pre svega zahvaljujući dobrom šutu.\nAndrić, Vilijams-Gos, Marinković i Semjuels su pogadjali i doneli Partizanu 13 razlike (39:26), a prednost su sačuvali do kraja poluvremena. Partizan je dobro igrao i u nastavku i predvodjen Vilijams-Gosom i posle nove „trojke“ Semjuelsa otišao na 53:37. Posle poena sa linije za slobodna bacanja Strahinje Gavrilovića Partizan je stekao maksimalnih 20 poena prednosti (60:40), a „trojkom“ Marinkovića nepun minut pre kraja treće deonice, Partizan je vodio sa 67:49.\nU četvrtoj četvrtini Partizan je pokvario šut, što je iskoristila Cibona i prišla na 59:67, ali je posle toga Vilijams-Gos pogodio „trojku“ i prekinuo nalet domaćih. Do kraja utakmice crno-beli su sačuvali prednost i ostvarili četvrtu uzastopnu pobedu.\nPartizan sada ima skor od četiri pobede i dva poraza, a Cibona tri pobede i tri poraza.


Kako se navodi, Sjedinjene Države su zahvalne Kosovu na njegovoj ulozi u pomaganju u ogromnom zadatku preseljenja desetina hiljada avganistanskih građana u Sjedinjene Države i u druge zemlje, uključujući u zemlje partnere NATO -a, koje su ugroženim Avganistancima ponudili stalne domove.\n"Uloga Kosova u ovom poduhvatu je priznanje saosećanju i velikodušnosti njenog naroda i rastućoj ulozi Kosova na globalnoj sceni. Postupak kroz koji se Avganistanci prijavljuju za posebne imigrantske vize ili izbeglički status u Sjedinjenim Državama je složen, a neki podnositelji zahteva još uvek su u procesu pribavljanja potrebnih dokumenata i pružanja svih podataka potrebnih za ispunjavanje uslova za skori ulazak prema američkom zakonu", ističe se u saopštenju.\nIz Američke ambasade odbacuju medijske izveštaje o američkoj nameri da na Kosovo prebace ljude koji su neprihvatljivi za SAD.\n"Neki medijski izveštaji ostavili su čitaoce sa netačnim utiskom da Sjedinjene Američke Države nameravaju da na Kosovo prebace pojedince koje su američke vlasti smatrale neprihvatljivim za SAD. To nije slučaj".\nNaopominje se da sporazum između Sjedinjenih Država i Kosova dozvoljava Sjedinjenim Državama da privremeno ugoste ograničeni broj avganistanskih državljana u kampu Bondstil čije aplikacije za vizu zahtevaju dodatnu obradu.\n"To može uključivati zadatke poput razjašnjavanja identiteta podnositelja zahteva, istorije zaposlenja, ili drugih veza sa Sjedinjenim Državama. Službenici američke ambasade na Kosovu pomažu u ovom procesu", zaključuje se u saopštenju dostavljenom medijima.


POLJACI U ŠOKU: Nemačka spoljna politika prema Rusiji je iznenađujuća i nečuvena – DnevniZurnal\nby admin 12/05/2021, 20:03 1.6k Views\nOdnos Nemačke prema Rusiji, atipičan za Zapad, izazvao zbunjenost Poljaka.\nNemačka spoljna politika prema Rusiji je iznenađujuća i nečuvena, jer Berlin, uprkos mišljenjima drugih predstavnika Evropske unije, nastavlja saradnju sa Moskvom.\nPoznati poljski politički stručnjak Petar Petrovič došao je do ovog zaključka nakon analize situacije u međunarodnoj areni.\nOn je kritikovao nemačke vlasti zbog njihove meke politike prema Rusiji, a takođe je ogorčen što Berlin zapravo udovoljava Moskvi u raznim ekonomskim i političkim pitanjima.\nPetar Petrovič je pre svega skrenuo pažnju na to da Nemačka, uprkos tvrdoj poziciji Zapada, nastavlja da održava odnose sa Rusijom. O tome svedoče različiti politički kontakti na najvišem nivou, kao i zajednički veliki ekonomski projekti.\nPrema rečima poljskog stručnjaka, atipičan odnos Nemačke prema Rusiji na Zapadu zapravo neutrališe napore Evropske unije da utiče na politiku Moskve uz pomoć sankcionih mera i raznih drugih instrumenata političkog i ekonomskog pritiska. Berlin nastavlja saradnju sa Moskvom, uprkos njenoj „agresivnoj spoljnoj politici“.\nPetrovič je zgrožen i izjavama nemačkog ministra spoljnih poslova, da Evropska unija treba da nastavi dijalog sa Rusijom, jer su sankcije neefikasan instrument pritiska na Moskvu.\nPoljski stručnjak je zbunjen činjenicom da je Berlin odlučan da postepeno menja svoju politiku prema Rusiji, koristeći „pristup miru i prijateljstvu“.\n„Ovo je sramotna pozicija Berlina, koju nije opovrgla ni kancelarka Angela Merkel! Pored toga što Nemci misle samo na sebe, oni parališu i celu EU u pravcu uticaja na Rusiju“, ogorčen je Petrovič.\nTakođe, poljski analitičar ukazuje na licemerno ponašanje nemačkih vlasti koje u stvari ignorišu mišljenje zemalja istočne Evrope o ponašanju Rusije u međunarodnoj areni.\nBerlin ne popušta pred zahtevima Poljske i Ukrajine da uvedu nova ekonomska ograničenja protiv Moskve, ignorišući projekte tih zemalja usmerenih na sprovođenje „odlučnog odgovora na agresivne napade Moskve“.\n„Licemerje Nemaca je neverovatno. Nevoljnost da se razume poenta istočnoevropskih suseda je zastrašujuća. Da li će se sve promeniti nakon jesenjih izbora? Verovatnije ne nego da“, rezimira poljski stručnjak.


Halilović pozvao Egipat da oslobodi novinare - Kazaljka\nNaslovna/Novo/Globus/Halilović pozvao Egipat da oslobodi novinare\nBEOGRAD – Književnik i novinar Enes Halilović pozvao je u javnom apelu vlasti Egipta da oslobode uhapšene novinare koji su danas iznenada odvedeni u nepoznatom pravcu.\n“Pozivam egipatske vlasti da oslobode novinare, jer je čin njihovog lišavanja slobode šokantan i alarmantan za ceo slobodarski svet. Abdel Fatahu el- Sisiju poručujem da mora garantovati za slobodu i živote naših kolaga novinara i mora ih odmah pustiti na slobodu, jer je njihovo pravo na rad neprikosnoveno”, poručio je Halilović u javnom apelu.\nOn je podsetio Abdel Fataha el-Sisija da je pučem došao na vlast, mimo volje građana. “Vaša dalja samovolja može izazvati nesagledive posledice po stabilnost u međunarodnim odnosima i tražim hitno oslobađanje novinara agencije Anadolija”, poručio je Enes Halilović.\n“Prošle godine nas je šokirala smrt novinara Džamala Kašogija koji je mučki i kukavički ubijen od strane saudijskih službenika, a ove godine egipatske vlasti hapse novinare što takođe izaziva uznemiranje u svakom čoveku i šokantno je da se i u 21. veku ljudima oduzima život i oduzima sloboda zbog javno izgovorene reči”, zaključio je Enes Halilović.\nKnjiževnik Enes Halilović živi u Srbiji, objavio je 12 knjiga, dobitnik je više prestižnih književnih nagrada, a njegova poezija i proza prevođena je na mnoge jezike.\nEgipatska policija izvršila upad u ured AA u Kairu i privela četvoro uposlenika\nIzraelci srušili kuću palestinske porodice u okupiranom Istočnom Jerusalemu


Nezamenljiva uloga Misije UN na Kosovu i Metohiji - CorD Magazine Nezamenljiva uloga Misije UN na Kosovu i Metohiji - CorD Magazine\nNezamenljiva uloga Misije UN na Kosovu i Metohiji\nDirektor Kancelarije za Kosovo i Metohiju Vlade Republike Srbije Petar Petković sastao se danas sa predstavnicom generalnog sekretara Ujedinjenih nacija i direktorkom Kancelarije UN u Srbiji Mari Jamašitom, koju je upoznao sa političko-bezbednosnom situacijom na Kosovu i Metohiji i tokom dijaloga Beograda i Prištine.\nPetković je ukazao na činjenicu da su napadi na srpski narod, imovinu i svetinje gotovo svakodnevni i da ih je za prvih osam meseci ove godine više od 90, što je uveliko premašilo ukupan broj incidenata koji su se dogodili tokom cele prošle godine.\nU tom kontekstu, direktor Kancelarije za Kosovo i Metohiju je podsetio na nedavne napade na trinaestogodišnjeg dečaka Nikolu Perića iz Gojbulje, dvadesettrogodišnjeg Nikolu Perića iz sela Zebince, koji je pretučen dok se vraćao sa ispaše stoke, kao i na nedaće sa kojima se suočava Dragica Gašić, jedina Srpkinja, povratnica u Đakovici.\nPetković je izrazio očekivanja da će međunarodne organizacije i institucije na terenu ispuniti zadatak koji imaju i da će biti stvoreni uslovi u kojima napadi na Srbe i druge nealbance neće biti tolerisani.\nU svetlu toga, direktor Kancelarije za Kosovo i Metohiju je naglasio nezamenljivu ulogu Misije UN na Kosovu i Metohiji, u očuvanju mira, bezbednosti i zaštiti ljudskih prava.\nPetković je upoznao sagovornicu i sa tokom poslednje dve runde razgovra u Briselu, tokom kojih je Priština pokazala veliku neodgovornost, odbivši da se saglasi sa ključne dve tačke nacrta EU, koje se odnose na intenziviranje napora za pronalaženje preostalih nestalih lica kao i uzdržavanje od jednostranih radnji koje bi vodile ka destabilizaciji situacije na terenu.\nSrbija 13 jul 2021\nPodsekretar UN za mirovne operacije Žan-Pjer Lakroa zahvalio je Srbiji na velikoj podršci mirovnim snagama Ujedinjenih nacija i na službi i požrtvovanosti pripadnika/ca njenih...\nPo pitanju nestalih lica, Beograd je do sada odgovorio na sve zahteve i pretražio 22 lokacije, naglasio je Petković, upozorivši na to da, sa druge strane, uporno izostaje i minimalna civilizacijska spremnost Prištine da to isto učini.\n“Sve to povećava našu zabrinutost za bezbednost srpskog naroda i za očuvanje mira i stabilnosti na terenu. Takođe, predstojeći lokalni izbori, zasigurno će pojačati, već izuzetno agresivnu, antisrpsku retoriku Prištine, što će, bojimo se, povećati pritisak na Srbe u pokrajini i dodatno ugroziti njihovu sigurnost”, istakao je Petković.\nPrema njegovim rečima, i pored permanentnog istrajavanja Prištine u stvaranju atmosfere u kojoj bi dijalog bio nemoguć, Beograd je iskreno zainteresovan za ragovor u okviru koga bi se stvorili uslovi za trajnu stabilnost i mir u regionu.\nImplementacija svih do sada postignutih dogovora, pre svega formiranje Zajednice srpskih opština, nastavak dijaloga i očuvanje mira i stabilnosti u regionu, trenutno su od našeg najvećeg interesa, zaključio je direktor Kancelarije za Kosovo i Metohiju.\nPetković je na kraju naglasio da je za Srbiju od izuzetnog značaja podrška koju Ujedinjene nacije pružaju temeljnim principima međunarodnog prava po pitanju statusa Kosova i Metohije, što se oslikava i u Rezoluciji 1244 Saveta bezbednosti UN, navodi se u saopštenju Kancelarije za Kosovo i Metohiju.


Najava: Šesti sastanak Posebne radne grupe za reformu javne uprave (PAR)\nDatum objave: 26.09.2018 11:30 | Autor: MJU\nŠesti sastanak Posebne radne grupe za reformu javne uprave (PAR) formirane između Evropske komisije i Crne Gore održaće se u Podgorici 27. i 28. septembra. Sastanak će otvoriti ministarka javne upave, Suzana Pribilović i šef Jedinice za Crnu Goru u Generalnoj direkciji za proširenje, Tomas Haglajtner.\nPredmet Šestog sastanka biće razmatranje ostvarenih rezultata u sprovođenju reforme javne uprave i planiranih aktivnosti sa fokusom na sprovođenje procesa optimizacije zaposlenih u javnom sektoru, unapređenje službeničkog sistema, pitanja ostvarivanja prava na slobodan pristup informacijama, otvorenosti i transparetnosti podatka, pitanja razvoja i koordinacije javnih poltika, te upravljanje javnim finansijama i dr.\nPosebna grupa za javnu upravu je formirana u cilju unapređenja postojeće strukture za sprovođenje Sporazuma o stabilizaciji i pridruživanju i fokus njenog djelovanja je reforma javne uprave Crne Gore. Rad Radne grupe je usmjeren na praćenje napretka u oblastima definisanim strateškim dokumentima, kao što su Strategija reforme javne uprave 2016-2020. i Program upravljanja javnim finansijama i drugim dokumentima.\nSa Šestog sastanka biće objavljeno saopštenje za javnost, a Izjave za medije, biće organizovane u petak, 28. septembra u 9.50 časova, o čemu ćemo medije naknadno informisati.


Brnabić i Di Mađo razgovarali o potencijalnim novim investicijama u Srbiji\nSagovornik premijerke Brnabić rekao je da je politika koju vodi Srbija značajna za stabilnost Zapadnog Balkana i pored izazovnih vremena u kojima živi Evropa, da Italija podržava Ukrajinu, ali i Srbiju i Zapadni Balkan na putu evropskih integracija, saopšteno je iz Vlade Srbije.\nPremijerka Ana Brnabić razgovarala je danas sa ministrom spoljnih poslova Italije Luiđom di Mađom o unapređenju bilateralnih odnosa, razvoju privredne i trgovinske saradnje, kao i o potencijalnim novim investicijama te zemlje u Srbiji.\nPremijerka Brnabić je ukazala da Italija kontinuirano i snažno pruža podršku Srbiji na evropskom putu i naglasila da reforme, bez obzira na sve izazove današnjeg vremena, Beogradu ostaju primarni zadatak, sa posebnim fokusom na vladavinu prava.\nHrvatski ministar finansija podnosi ostavku\nZdravko Marić postao je ministar finansija 2016. godine, a od 2019. i potpredsednik Vlade Hrvatske. Hrvatski ministar finansija Zdravko Marić odlazi iz Vlade, a premijer...\nPredsednik Vučić uoči posete Ivanjici poručio: Rad i borba uvek donose rezultate\nPredsednik Srbije Aleksandar Vučić posetiće danas opštinu Ivanjica u Moravičkom okrugu. - Prvi put posećujem Ivanjicu u svojstvu predsednika Srbije i veoma sam uzbuđen i...\nNa protestima u Skoplju povređeno 47 policajaca, dva teško\nPojedini demonstranati, koji su protestovali više dana zaredom, gađali su policiju petardama, dimnim bombama i drugim predmetima i srušili ogradu ispred parlamenta, nakon cega...


SKUPŠTINA RS ĆE SE 25. SEPTEMBRA IZJASNITI O REBALANSU I PRATEĆIM ZAKONIMA - IZMENAMA ZAKONA O BUDŽETSKOM SISTEMU I O PENZIJSKO I INVALIDSKOM OSIGURANJU, KAO I PREDLOGU ZAKONA O UTVRĐIVANJU MAKSIMALNE ZARADE U JAVNOM SEKTORU\n24.09.2012 SKUPŠTINA RS ĆE SE 25. SEPTEMBRA IZJASNITI O REBALNSU I PRATEĆIM ZAKONIMA - IZMENAMA ZAKONA O BUDŽETSKOM SISTEMU I O PENZIJSKO I INVALIDSKOM OSIGURANJU, KAO I PREDLOGU ZAKONA O UTVRĐIVANJU MAKSIMALNE ZARADE U JAVNOM SEKTORU\nSkupština Srbije završila je pretres svih tačaka dnevnog reda među kojima je i predlog rebalansa budžeta, o kojima će se izjasniti u utorak, 25. septembra. Razmotreno je više od 100 amandmana na paket zakona namenjenih fiskalnoj konsolidaciji, predlogu rebalansa i pratećim zakonima.\nSkupština će se 25. septembra izjasniti o rebalnsu i pratećim zakonima - izmenama zakona o budžetskom sistemu i o penzijsko i invalidskom osiguranju, kao i Predlogu zakona o utvrđivanju maksimalne zarade u javnom sektoru.\nRebalansu budžeta, koji predviđa deficit od 203,6 milijardi dinara, ili 6,2 odsto bruto domaćeg proizvoda, podršku su najavile stranke vladajuće koalicije, a opozicione DS, DSS, LDP, SVM, LSV, SPO ga neće podržati.\nPoslanici opozicije polemisali su sa sa ministrom finasija Mlađanom Dinkićem oko PDV-a na opremu za bebe, ističući da bi od povraćaja tog poreza za roditelje bilo bolje smanjenje stope.\nSučeljavajući mišljenje sa Dinkićem, poslanici DSS-a, LDP-a i Narodne partije, su podsetili da su se skoro sve stranke u predizbornoj kampanji zalagale ne samo za samnjenje PDV-a već i njegovo ukidanja, navodeći da se to ne bi mnogo odrazilo na budžet zemlje, a svakako bi pomoglo roditeljima i stimulisalo rađanje.\nDinkić je istakao da se Vlada opredelila da se roditeljima koji imaju primanja do 80.000 dinara, što su dve prosečne plate u Srbiji, vraća PDV i da je to najbolji način da im se pomogne, budući da postoji bojazan da bi smanjenje tog poreza ili njegovo ukidanje najviše odgovaralo trgovcima i uvoznicima bebi opreme.\nMinistar je precizirao i da direktive EU, kao i SSP ne predviđaju nižu stopu PDV opreme za bebe, osim dečjih stolica za automobile, a to bi zemlju udaljilo od usklađivanja sa propisima EU.\nAutorka amandmana Milica Vojić Marković iz DSS objasnila je da je za roditelje previše komplikovana procedura prikupljanja dokumentacije neophodne za povraćaj PDV i upitala "da li će država da propadne ako se smanji stopa PDV".\nU polemiku se uključio i poslanik LDP-a Ivan Andrić, koji se složio da je vladino rešenje komplikovano i upitao u kojoj meri bi smanjenje stope PDV moglo da dovede do "poremećaja" konačnih cifara u budžetu.\nAndrić je čestitao Dinkiću na kupovinu novog Fijatovog automobila "500L", a ministar je rekao da je time samo ispunio obećanje dato pre tri godine da će biti prvi kupac tog automobilu.\nMinistar finansija i privrede rekao je da će Skupština Srbije morati da diskutuje i o osnivanju nove Agrobanke koja je počela da radi posle likvidacije stare Agrobanke zbog malverzacija. Odgovarajući na pitanja poslanika Marjana Rističevića iz SNS-a o osnivanju nove Agrobanke, Dinkić je u parlamentu tokom rasprave o amandmanima na rebalans ovogodišnjeg budžeta naveo da se u aprilu tokom izborne kampanje znalo da su Agrobanka, Privredna banka Beograd i Razvojna banka Vojvodine u dubiozi.\n"Tadašnja vlada na čelu sa Mirkom Cvetkovićem odlučila je da izda trogodišnje državne obveznice kojim sa 50 miliona evra upumpava novac u Razvojnu banku Vojvodine, 20 miliona u Privrednu banku Beograd i preuzima time nju u većinsko vlasništvo i čak 100 miliona evra u novu Agrobanku koja je nastala nakon likvidacije ove stare Agrobanke", rekao je Dinkić.\nMinistar je naveo da je kontrola utvrdila da je minus u staroj Agrobanci bio čak 300 miliona evra, a da je 100 miliona evra bilo nedovoljno čak i za formiranje i kvalitetan rad nove Agrobanke.\nU debatu su se uključili i poslanici SNS-a, koji su naveli da je vladino rešenje realno, posebno imajući u vidu da su troškovi najveći u prve dve godine i u skladu sa stanjem u javnim finansijama, kao i da su sigurni da će vlada kada bude bolja situacija otići i korak dalje.\nPoslanici Saveza vojvođanskih Mađara kažu da apsolutno podržavaju najavu premijera Vojvodine Bojana Pajtića da će se pokrajina obratiti Ustavnom sudu ako Skupština Srbije usvoji izmene zakona o budžetskom sistemu. "Mislimo, i zato smo podneli amandman, da će biti izuzetno teško izračunati sledećih godina koliko uopšte pripada Vojvodini po novim pravilima i zakonu o budžetskom sistemu. To je obesmišljavanje ustavne garancije u vezi s finansiranjem Vojvodine", rekao je poslanik SVM-a Balint Pastor.\nPator je dodao da nema iluzija da će amandmani na predloge biti usvojeni i ocenio da će u budućnosti tema o finansiranju Vojvodine biti još teža i složenija.\nIako je prvobitno bilo planirano da poslanici razmotre amandmane na paket od 24 zakona, u petak posle podne posle rasprave o viceguvernerima, nastavak sednice je odložen, jer nije stiglo mišljenje Vlade o amandmanima.


Pregršt je poslova koji se, bez korišćenja čula sluha, mogu obavljati onlajn, a da to verovatno niste ni znali. Među njima su i veoma kreativni poslovi koji zasigurno donose zadovoljavajući profit, a bez ikakvog ulaganja. Dovoljno je samo da budete odlučni da započnete, a zatim istrajni u procesu dok se ne uhodate.\nUdruženje „Art mreža“ (www.artmreza.com) sa sedištem u Novom Sadu, već deset godina sprovodi različite projekte za mlade koji su na temu umetnosti, kulture, edukacije i samozaposlenja. Internacionalni projekat „Realize with your eyes“ sproveden u okviru Erasmus+ programa, podržan od strane Evropske komisije vezan je pre svega za edukaciju mladih osoba sa oštećenjem sluha o tome kako da baveći se fotografijom zarade novac preko interneta. Tim „Art mreže“ uz pomoć partnerskih organizacija iz šest zemalja (Albanija, Bosna, Bugarska, Crna Gora, Rumunija i Turska) snimili su tutorijal na temu stok fotografije koji je preveden na svih sedam znakovnih jezika.\nOvaj projekat je pre svega posvećen edukaciji mladih sa oštećenjem sluha o tome kako se korišćenjem fotografije može zaraditi putem interneta a da pri tom nije neophodno biti profesionalni fotograf kao ni posedovanje profesionalne opreme. Dovoljno je samo biti ljubitelj fotografije i posedovati mobilni telefon sa kamerom.\nI sam projekat je poseban jer se zapravo bavi podsticanjem osoba koje imaju poteškoća sa sluhom da iskoriste svoje prednosti a to je istančano vizuelno čulo. Pored toga, projekat pruža kako edukaciju tako i podršku za mlade preduzetnike jer su se u okviru njega, tokom proteklih godinu dana organizovale i druge aktivnosti: besplatne mobilnosti učesnika, besplatna edukacija na temu samozaposlenja kao i edukacija na temu fotografije. Samim tim, ideja čitavog projekta ima i humani karakter a za cilj sprovođenje pozitivnih promena u društvu koje će doprineti boljem svetu i budućnosti.\nSvi tutorijali se nalaze na sajtu: https://usetutorial.com/ na kojem je i više informacija o samom projektu, dok srpsku verziju možete naći direktno klikom na link: https://usetutorial.com/rs.html


Internacionalni kongres onkoloških nauka u Turskoj: Doktor Asmir Avdičević predstavlja BiH\n18.09.2017. u 16:30 Broj citanja: 8704\nInternacionalni kongres onkoloških nauka u Turskoj:\nDoktor Asmir Avdičević predstavlja BiH\nOdjeljenje medicinskih nauka Akademija nauka i umjetnosti Bosne i Hercegovine, nominiralo je doktora Asmira Avdičevića iz Tuzle, specijalistu radijacijske onkologije za jedinog predstavnika BiH na Internacionalnom kongresu onkoloških nauka u Turskoj. Kongres će biti održan krajem septembra u Antaliji.\nRiječ je o prestižnom Kongresu koji okuplja stručnjake iz cijelog svijeta, a na kojem se predstavljaju najnovije metode liječenja malignih oboljenja. Ove godine najviše pažnje biće posvećeno karcinomu dojke u ranom stadijumu, savremenim metodama u liječenju karcinoma pluća, a velika pažnja bit će posvećena i personaliziranim načinima liječenja u onokologiji.\nNeurohirurško liječenje metastaza na UKC-u Tuzla\nDoktor Asmir Avidičević dio je tima kojeg predvodi akademik Enver Zerem, koji na UKC-u Tuzla kao jedan od pristupa u tretiranju metastaza u jetri, pored hirurških procedura, pokušavaju etablitirati "perkutanu etanološku ablaciju". Ova metoda može postići odumiranje tumora od 90 do 100 procenata, što zavisi od veličine tumora, kao i veličine broja metastaza u jetri kod drugih primarnih lokalizacija tumora. Najbolji rezultati postižu se s primarnim tumorima jetre.\n- Pod kontrolom ultrazvuka, posebno konstruisanom iglom koja na vrhu ima raspoređene bočne otvore, mi uđemo u tumorsku masu, te potom ubacujemo 96 postotni alkohol u tumor, u količini koju prethodno izračunamo na osnovu veličine tumora. Procedura se izvodi u lokalnoj anesteziji, traje oko 20 minuta i obično je potrebno od 2 do 6 tretmana da bi se tumor uništio - pojasnio je Avdičević za Tuzlarije.


Drugi festival rekreacije i sporta - Dan u Beogradu\nNaslovna » Izlasci » Sport » Drugi festival rekreacije i sporta\nDrugi festival rekreacije i sporta\nAh Neša 26. april 2012. Sport Postavite komentar\nGradska opština Savski venac u saradnji sa Predškolskom ustanovom ove opštine i Savezom za sportsku animaciju i sportsku rekreaciju Srbije u Hajd parku organizovaće Drugi Festival sportske animacije, rekreacije i sporta.\nNa ovoj manifestaciji će učestvovati više od 400 mališana iz vtrtića Predškolske ustanove Savski venac, a pridružiće im se i roditelji. Na centralnoj bini održaće se grupni programi vežbanja, dok će na devet punktova biti organizovani programi sa različitim sadržajima iz oblasti rekreacije i sporta.\nU takmičarskom delu programa, pripremljene su nagrade za najuspešnije, a prva nagrada će biti – vikend za porodicu u hotelu „Javor“ u Ivanjici. (danubeogradu.rs)\nTagovidub festival hajd park sport\nPrethodni Maj – mesec matematike 2012\nSledeći Zaz u Beogradskoj areni 1. juna


Nevjerovatno je da se politički haos koji je nastao oko smjene predsjednika Skupštine Opštine Herceg Novi ponovo salomi preko leđa građana i građanki koji u Herceg Novom već godinama trpe različite političke eksperimente.\nLiberali Herceg Novog bili su spremni da razgovaraju o novoj platformi sa građanskim i procrnogorskim partijama, sa SDP i URA, međutim, posljednji potezi lokalnih čelnika ovih partija bacaju svjetlo sumnje na njihovu iskrenost i posvećenost građanskoj ideji. Takvo postupanje i lov u mutnom, samo zatvaraju vrata novim idejama i snagama koje bi sa liberalnim i građanskim programom radili u najboljem interesu građana.\nPredsjednik Odbora Liberalne partije Herceg Novi, Goran Skrobanović i tim Novskih liberala nastaviće da gradi zdravu i modernu političku ideju za ovaj grad koju će na izborima 7. maja ponuditi građanima.\nO načinu nastupa Liberalne partije na lokalne izbore u Herceg Novom uskoro će odlučivati najviši organi partije na prijedlog Opštinskog odbora.\nPredsjednik Opštinskog Odbora LPCG Herceg Novi


Vučić opet obećava: Turski 'Teklas' kreće odmah sa zapošljavanjem, do marta posao za 600 bivših radnika 'Geoksa'\nIzvor: JužneVesti.com, 05.Avg.2021, 15:40\nDa već od sutra kreću intervjui u Vranju za posao u turskoj kompaniji Teklas koja otvara pogon i u tom gradu, rekao je predsednik Srbije Aleksandar Vučić prilikom posete Vladičinom Hanu i tamošnjem pogonu fabrike delova za auto-industriju. On je rekao da će najpre zaposliti 250 dosadašnjih radnika Geoksa, a da je plan da do marta naredne godine tamo radi 600 Vranjanaca.\nDefinitivan odlazak Geoksa iz Vranja ostavio je bez posla oko 1.200 radnika, >> Pročitaj celu vest na sajtu JužneVesti.com << a posao za deo njih više puta je najavio predsednik Srbije, što je ponovio i danas u Vladičinom Hanu.\nTurska fabrika delova za auto-industriju Teklas otvoriće svoj pogon u Vranju, a iako to i dalje nije dogovoreno, plan je da se usele u pogone italijanske fabrike.\nOvde sam da ih zamolim da nam pomognu, da pomognemo radnicima Geoksa, to je pitanje njihove budućnosti. Nebi je toliko bio fer da nam je rekao da razume i već od sutra kreće sa zapošljavanjem. Od sutra kreću sa intervjuima u Vranju i odmah će zaposliti 250, a do marta 600 ljudi sa mnogo većim platama nego što su imali u Geoksu. Prva zapošljavanja biće najkasnije za 4 nedelje - rekao je Vučić.\nDo marta naredne godine Vučić obećava da će turska kompanija u Vranju uposliti 600 radnika, a do kraja 2022. godine oko 1.000 Vranjanaca.\nPrednost pri zapošljavanju imaće oni radnici Geoksa koji su ostali bez posla, a imaju višečlane porodice.\nSamo da rešimo to sa neodgovornima u Geoksu, da uzmemo halu, platićemo sve što treba, oni se useljavaju unutra. Nema čekanja, rekli smo da se uposle prvo oni radnici sa više članova porodice. Imamo i druga rešenja za radnike, druge kompanije. Imaće svakako veća primanja, ovde u ovoj fabrici je prosečna plata 62.000 dinara - rekao je Vučić.\nGeoks je, podsetimo, bila fabrika za prozvodnju obuće, a sada će, ako se obistine najave, deo obućara dobiti posao u fabrici koja proizvodi delove za auto-industriju.\nPredsednik Srbije je najavio da će država pomoći i drugim manjim domaćim privatnicima u Vranju koji žele da prošire proizvodnju i zaposle radnike Geoksa, ali i druge Vranjance. Dodao je da će septembra otići u Vranje, a da će tada razgovarati sa tim privrednicima. Tada će se, kako kaže, znati rešenje za preostalih 600 radnika Geoksa. Stigao na sastanak sa predstavnicima Teklasa; foto: M. D.\nObjašnjava da se pregovara i sa drugim kompanijama, a da će u narednih 15 dana imati nove informacije.\nSpremni smo da izdvojimo prosečnu platu za one Vranjance iz Geoksa koji ne dobiju odmah posao, da premoste neki period, jer država to može sebi da priušti. Želim da se zahvalim Nebiju, Hamiju, svima iz Teklasa. Beskrajno sam im zahvalan, ovde rade ljudi i odavde, ali i iz Surdulice, Vranja i Vranjske Banje - rekao je Vućić.\nZa odlazeću italijansku fabriku kaže da su sve ispunili iz ugovora i da su plaćali sve poreze. Takođe, kaže da ni za koju drugu fabriku sa juga nema nikakvih informacija da neka namerava da, poput Geoksa, zatvori fabriku i napusti Srbiju.\nOvo je bilo potrebno Vranju tada, sada prelazimo na neki novi nivo. Borimo se za nove investitore. Danas možemo brzo da rešimo problem u Vranju, borimo se svakodnevno. Sada će dobiti mnogo boljeg investitora, imaće ljudi veće plate, a Grad će prihodovati više pa će imati novac za investicije - rekao je predsednik.\nVučića je u Vladičinom Hanu ispred pogona turske fabrike dočekalo i nekoliko stotina stanovnika tog mesta, a među njima su bili, saznaju Južne vesti, i zaposleni u opštinskoj upravi i javnim preuzećima i to u sred radnog vremena. "Pomoć" su imali i iz Vranja, odakle su simpatizeri vladajuće stranke doputovali u par autobusa.\nPre sastanka sa rukovodstvom Teklasa, predsednik Srbije se obratio okupljenima, gde je govorio o investicijama države u taj kraj. Doček za Vučića ispred fabrike; foto: M. D.\nČini mi se da kada smo krenuli da radimo u Vladičinom Hanu malo ko je verovao da ćemo nešto stvarno veliko i uraditi. Obnovljen je vrtić, škola, doveden je Teklas, zbog čega imamo povećanje plata u Hanu za 9 godina povećanje od 81% - rekao je Vučić.\nPored učinjenog, predsednik Srbije obećava i nove investicije, a za jednu ga, kako je rekao Vučić, predsednik Opštine Vladičin Han Goran Mladenović "ubija".\nNapravićemo jednu petlju između Vladičinog Hana i Vranjske Banje, da se lakše silazi sa auto-puta, a da se ne ide kroz naselje.To nije sve, znamo da imamo dosta posla. Radiće se kanalizacija, fekalna i kišna, 20 miliona evra je namenjeno za to. Regulisaće se i vodosnabdevanje iz 2 faze. Radiće se i lokalni putevi, da se sijaju, da ne budu sa bezbroj rupa kako imamo danas - rekao je Vučić.\nNakon kratkog govora, predsednik Aleksandar Vučić otišao je na sastanak sa rukovodstvom kompanije i obišao fabriku i novi pogon namenjen proširenju kapaciteta.\nGrađani su se potom razišli, a Vučića su ostale da čekaju samo novinarske ekipe kojima nije bilo dozvoljeno snimanje sastanka sa rukovodstvom turske kompanije, ali jeste obilazak pogona i razgovor sa radnicima.\nUz Vučića, u Vladičin Han su bili i ministarka za rad i zapošljavanje Darija Kisić Tepavčević, kao i ministarka privrede Anađelka Atanasijević.\nInače, turska fabrika je svoj pogon u Vladičinom Hanu otvorila 2016. godine i trenutno zapošljavaju, prema rečima direktora kompanije, 1.030 radnika.\nBeta: Vučić: Turski Teklas će u Vranju odmah zaposliti 250 bivših radnika Geoksa


Kvalitet vazduha Senta II - 2018\n/Kvalitet vazduha Senta II - 2018\nКатегорија: Сента - квалитет ваздуха\tПогодака: 386\nna podučju opštine Senta - šaljemo Vam izveštaj za mesec februar 2018. godine\nDatum izdavanja rezultata: 13.03.2018.\nKoncentracija ukupnih taložnih materija je na mernom mestu MZ Kertek je u granicama propisanim Uredbom o uslovima za monitoring i zahtevima kvaliteta vazduha Sl.gl RS br.11/2010, 75/10, 63/13. (MDK- maksimalno dozvoljena vrednost je 450 mg/m2/dan) i iznosi 179.97 mg/m2/dan, a na mernom mestu Bolnica iznosi 184.75 mg/m2/dan i takođe je u propisanim granicama je. Koncentracije rastvorljivih i nerastvorljivih materija (sulfati, hloridi, kalcijum) su imale srazmene vrednosti izmenim ukupnim taložnom materijama. Tokom ovog meseca utvrđena je normalna pH vrednost padavina na mernom mestu Bolnica i iznosi 6.74, a na mernom mestu MZ Kertek iznosi 6.71.\nKoncentracija čađi, prosečna mesečna (MDK je 50 µg/m3) je bila u granicama propisanim Uredbom i prosečno je iznosila 2.04 µg/m3, dok je maksimalna prosečna dnevna koncentracija i iznosila je 29,0 µg/m3.\nProsečna mesečna i prosečne dnevne koncentracije sumpordioksida (SO2) su bile u propisanim granicama za graničnu vrednost (GV) i tolerantnu vrednost (TV) prema Uredbi (GV i TV je 125 µg/m3). Prosečno mesečno je iznosila 10.25 µg/m3, a maksimalna prosečna dnevna izmerena koncentracija je bila 17.0 µg/m3.\nProsečna mesečna kao i prosečne dnevne koncentracije azotdioksida (NO2) su bile u granicama propisanim za graničnu vrednost (GV) i tolerantnu vrednost (TV) prema Uredbi (GV je 85 µg/m3, a TV je 97 µg/m3) i prosečno mesečno iznosila 10.14 µg/m3, a maksimalna prosečna dnevna koncentracija je bila 28.0 µg/m3.\nKoncentracije ukupnih suspendovanih čestica TSP su tokom 1 od 7 (ili 14,29% vremenea merenja) dana bile na mernom mestu MZ Kertek iznad granica propisanih prema Uredbi (MDK od 120 µg/m3), a kretale su se od 36.0 do 149.0 µg/m3. Prosečna koncentracija iznosila je 63.7 µg/m3, i u propisanim granica je. Tokom ovog meseca prosečna koncentracija je nešto viša u odnosu na prethodni mesec i nije bilo prekoračenja MDK.\nKoncentracije suspendovanih čestica PM10 su tokom 2 od 7 dana ili u 28,57% bile na mernom mestu MZ Kertek iznad granica propisanih prema Uredbi (GV i TV od 50 µg/m3), a kretale su se od 33.0 do 145.0 µg/m3. Prosečna koncentracija iznosila je 59,0 µg/m3, i iznad propisanih granica je, ali niža je u odnosu na prethodni mesec. Shodno prethodnoj analizi, u odnosu na donju i gornju granicu ocenjivanja (Donja DGO 25 µg/m3 Gornja GGO 35 µg/m3) GGO je prekoračena u 5 od 7 uzoraka ili u 71,42%, a DGO je prekoračena u 7 od 7 uzoraka ili u 100%.\nZdravstveni efekti: Kvalitet vazduha u gradu je tokom ovog meseca lošijeg kvaliteta zbog povećane koncentracije PM10, a naročito osetljive kategorije ljudi su deca, hronični bolesnici, stare osobe i trudnice, mogu imati respiratorne smetnje.


BEOGRAD DOBIJA NOVE TUNELE Saobraćajna zagušenja biće rešena pod zemljom i to na ove ČETIRI LOKACIJE\n*Tunel Straževica, jedan od najvećih u Beogradu, FOTO: D. MILENKOVIĆ / RAS SRBIJA\nOnaj o kojem se ovih dana najviše priča bez sumnje je tunel ispod Save, koji će, kako stvari sada stoje, predstavljati važnu deonicu decenijama najavljivanog plana o gradskom metrou. Iako takvo rešenje budi skepsu većine stanovnika prestonice, kako je glavni urbanista Milutin Folić nedavno objasnio za “Blic”, to je jedna sasvim realna opcija u okviru Studije izvodljivosti, na kojoj radi francuska firma “Ežis”.\nTunel bi se prostirao od Savskog trga, prolazio bi ispod bivše zgrade Glavne železničke stanice, te prostora “Beograda na vodi”, da bi sa leve rečne obale završavao u blizini Bulevara Zorana Đinđića. Pomenuta projektna novina ne bi uticala na već ustanovljen broj linija i njihova početna i završna odredišta, pa bi prva linija povezala Makiško polje i Mirijevo, druga Ustaničku ulicu i Zemun, a ukrštale bi se na već pomenutom Savskom trgu.\n*Ada Ciganlija iz vazduha, FOTO: YOUTUBE\n*FOTO: BLIC / RAS SRBIJA\nTa podzemna saobraćajnica trebalo bi da bude duga nešto manje od dva kilometra, najdublja bi bila ispod Terazija (38 metara), a procene su da bi koštala od 80 pa do 130 miliona evra. Ideja o ovom tunelu stara je koliko i ona o metrou, a stručnjaci su u prethodnom periodu razmotrili čak 13 različitih varijanti i trasa saobraćajne mreže.\n*Tunel kod stadiona Partizana, FOTO: PROMO\nOva obilaznica će, kako je tada pojašnjeno, pored spoljne, olakšati funcionisanje saobraćaja u frekventnom Beogradu, a predviđa prostiranje potezom od petlje Hipodrom do Partizanovog stadiona.\nTunel bi bio dug oko 2.170 metara.


Čikago - Solt Lejk\n23/06Gikago Fajr vs Real Solt Lejk1X2tip: 1\nPosle tronedeljne pauze, ovog vikenda se nastavlja MLS šampionat, a ovog puta smo za vas analizirali meč između Čikaga i Solt Lejka. Duel između ove dve ekipe je na programu od dva časa iza ponoći.\nMora se priznati da smo od Čikaga očekivali dosta bolje partije na početku MLS-a, i sigurno je da kada se sve sabere i oduzme, da su izabranici Veljka Paunovića jedno od najvećih razočarenja do sada. Nije ova ekipa štedela novac u letnjem prelaznom roku pa su tako doveli Gaitana, ali očigledno da nešto ne štima kako treba. Trenutno se Čikago nalazi na tek devetom mestu na tabeli zapadne konferencije koje na kraju sezone ne donosi plasman u plej of, što je svakako glavni cilj za ovu ekipu. U prošlom kolu su izabranici Veljka Paunovića doživeli poraz od Atlante, što je bio četvrti vezani meč na kom nisu upisali pobedu.\nŠto se tiče Solt Lejka, može se reći da ova ekipa igra u skladu sa očekivanjima, a možda čak i iznad njih pošto u ovom trenutku zauzimaju sedmu poziciju na tabeli istočne konferencije. To je ujedno i poslednje mesto koje na kraju sezone donosi plasman u plej of, što je glavni cilj za ovu sezonu. Dosta dobro je ova ekipa igrala u protekla dva meseca, ali su onda u poslednja dva kola doživela dva vezana poraza i na taj način pokvarili svoj plasman na tabeli. Prvo je Solt Lejk poražen na gostovanju kod Montreala, da bi odmah nakon toga izgubili i na gostovanju kod Njujork Redbulsa, kada je bilo čak 4:0.\nČikago ima jedan od najboljih rostera u MLS šampionatu i čini se da je samo pitanje vremena kada će krenuti sa dobrim partijama. Što se tiče Solt Lejka, ova ekipa je doživela dva vezana poraza na strani, i slična sudbina joj se smeši i sada, pošto Solt Lejk generalno igra loše na gostovanjima. Sa druge strane, Čikago više nema prava na kiks, pa vam toplo preporučujemo da odigrate 1 koji kladionica Bet365 plaća sa kvotom 1.52.


Nema umanjenja prava radnika, pravilnik o radu van snage | Zvornik Danas\nBANJALUKA – Predsjednik Jedinstvene udružene sindikalne organizacije Javnog preduzeća /JP/ „Šume Srpske“ Slavica Elez izjavila je danas u Banjaluci da su dobili čvrsto obećanje rukovodstva kompanije da neće biti umanjenja prava radnicima na osnovu novog pravilnika o radu u ovoj firmi.\nElezova je rekla novinarima da im je direktor „Šuma“ Risto Marić na današnjem sastanku obećao da se pravilnik od danas stavlja van snage, usljed čega neće biti umanjenja davanja ni po osnovu prevoza.\n„Imamo obećanje da će to u pisanoj formi stići danas ili sutra. Ukoliko se ne ispuni obećanje, odmah i obavezno idemo u priču protesta i štrajkova“, poručila je Elezova.\nPotpredsjednik ovog sindikata Dušan Marković kaže da će svim radnicima biti vraćen novac koji je ranije odbijan na osnovu pravilnika o radu.\n„Pravilnik o radu neće se primjenjivati do donošenja pojedinačnog kolektivnog ugovora i o tome će biti dostavljen dopis svim šumskim gazdinstvima“, istakao je Marković.\nOn je razgovore sa Marićem ocijenio kao pozitivne za buduće iznalaženje zajedničkih rješenja u obostranom interesu.\nKada je riječ o reprezentativnosti Sindikata, Marković je rekao da oni funkcionišu već 20 godina, iako je bilo nesuglasica sa rukovodstvom „Šuma“.\n„Naš zahtjev je otišao u resorno ministarstvo koje će dati svoje tumačenje i stav o reprezentativnosti, nakon čega bismo došli do nekog rješenja“, naveo je Marković.\nNakon sastanka je rečeno i da je Uprava „Šuma“ na sjednici, održanoj polovinom juna, izdala rješenje o reprezentativnosti Sindikatu zaposlenih Javnog preduzeća „Šume Srpske“, ali da je resorno ministarstvo dokazalo suprotno.\n„Mi smo bili, bićemo i ostajemo reprezentativni“, istakla je Elezova.\nKada je riječ o potpisivanju pojedinačnog kolektivnog ugovora, ona je naglasila da će o tome više detalja biti poznato i nakon godišnjih odmora jer taj dokument treba da prođe zakonske procedure.\nRukovodstvo „Šuma Srpske“ i predstavnici Jedinstvene udružene sindikalne organizacije JP „Šume Srpske“ danas su razgovarali o potpisivanju pojedinačnog kolektivnog ugovora.\nNa sastanku je razgovarano i o stavljanju van snage uputstava za obračun sindikalne članarine, kao i načina obračuna prevoza radnika na posao i s posla.\nRazgovarano je i o stavljanju van snage uputstva za obračun naknade za predsjednike sindikalnih organizacija, kao i uputstva o primjeni pravilnika o radu po pitanju usklađenosti koeficijenata sa pravilnikom o radu.\nOznake: pravilniksindikatsume srpske


ponedeljak, avg 16 2021\nКao i prethodne dve godine, takmičari su vozili u centru Novog Bečeja, a samo takmičenje je prošlo bez incidenata i nezgoda. U ukupno 8 klasa takmičilo se preko 50 takmičara, a auto trku je i ove godine organizovalo Automobilsko sportsko udruženje „Smart“ iz Beograda, pod pokroviteljstvom Sportskog auto i karting saveza Srbije. I ovog puta najviše pažnje uloženo je u bezbednost same staze, a samim tim i vozača, ističu organizatori.\nU kategoriji dama i ove godine bez premca je bila Bjanka Ostrogonac iz Futoga koja je pored prvog mesta u kategoriji žena osvojila i 2. mesto u plasmanu vozila u klasi 5, u kojoj se takmiče automobili preko 1.200 kubika. Iako je staza u Novom Bečeju svake godine prilično „klizava“, ove godine je to bio poseban slučaj, smatra Bjanka Ostrogonac koja nije bila previše zadovoljna ni zbog kašnjenja u takmičenju.\nU generalnom plasmanu najbolji je bio Petar Studen, drugi Nikola Vetić, dok je treće mesto zauzeo Filip Radovanović. Prvoplasirani Petar Studen iz Beograda ove godine zauzeo je i 1. mesto u klasi 4. Sa nama je podelio svoje utiske nakon dodele nagrada na amfiteatru na Tiskom keju.\nOrganizaciju auto trke „Nagrada Novog Bečeja“ i ove godine podržali su opština Novi Bečej i TO novobečejske opštine. Prema rečima predsednika opštine, Saše Maksimovića, auto trka u centru naseljenog mesta jeste atraktivna, ali je i blokirala kompletan centar, tako da se ozbiljno razmišlja o njenom izmeštanju na drugu lokaciju.\nAuto trka u Novom Bečeju je i svojevrsna promocija turističke ponude Novog Bečeja, smatra direktor turističke organizacije, Saša Dujin.\nRead 288 times\tLast modified on ponedeljak, 16 August 2021 12:40\nMore in this category: « ODRŽAN 8. „VIКEND SPORTA“ U NOVOM BEČEJU\tTRENINZI КARATEA OD SADA I U NOVOM SELU »\nJavni poziv za dokazivanje prava prečeg zakupa poljoprivrednog zemljišta u državnoj svojini na teritoriji Opštine NB za 2023. godinu\nКONКURS za izbor direktora Кreativnog centra „Hertelendi – Bajić“ Bočar\nJAVNI POZIV ZA ZAKLJUČIVANJE VANSUDSKOG PORAVNANJA SA UZURPATORIMA DRŽAVNOG POLJOPRIVREDNOG ZEMLJIŠTA\nUPUTSTVO ZA КOSNIКE PORTALA LPA


Hitno riješiti problem pasa lutalica | Palelive.com\nPočetna Regija Istočno Sarajevo Hitno riješiti problem pasa lutalica\nISTOČNO SARAJEVO – Opštinski odbor SNSD-a Istočna Ilidža podnio je inicijativu za hitno rješavanje problema pasa lutalica na teritoriji ove opštine i grada Istočno Sarajevo, uz upozorenje da je situacija krajnje alarmantna, a napadi na lokalno stanovništvo i njihovu privatnu imovinu sve učestaliji.\n“Posljednji događaj u naselju Donje Mladice je upozorenje da se nešto hitno mora preduzeti. Prethodno je zabilježeno još šest napada pasa kako na ljude, djecu, tako i njihovu imovinu, ali je ovaj događaj bio `kap koja je prelila čašu”, rekao je na današnjoj konferenciji za novinare šef Kluba odbornika SNSD-a u Skupštini opštine Istočna Ilidža Nebojša Šešlija.\nU naselju Donje Mladice u opštini Istočna Ilidža u dva gazdinstva psi lutalice poklali su 34 koze – u oboru Koste Vojinovića 30, a četiri u domaćinstvu Mitre Radovanović. Šteta u ova dva gazdinstva procjenjuje se na oko 7.000 KM.\nOpštinski odbor SNSD-a predložio je da prvi korak rukovodstva opštine bude izdvajanje sredstava iz budžetske rezerve kojom raspolaže načelnik opštine Istočna Ilidža Predrag Kovač, a kojim će se nadoknaditi šteta pričinjena domaćinstvima.\n“Ukoliko načelnik nije u mogućnosti da izdvoji ova sredstva, odbornici treba da se odreknu dijela odborničke naknade, a opštini funkcioneri dijela plate. Odgovornost snose i gradonačelnik Istočnog Sarajeva, kao i odbornici u Skupštini grada čiji dugogodišnji pompezno najavljivani projekat azila za pse u Istočnom Starom Gradu nikada nije zaživio”, istakao je Šešlija.\nOdbornik u Skupštini grada Istočno Sarajevo Siniša Berjan naveo je da je dugo najavljivani azil za pse, čija je izgradnja i funkcionisanje koštala građane Istočnog Sarajeva više od pola miliona KM, sada mjesto na koje se dovode psi lutalice iz federalnog dijela Sarajeva, a za pse iz Istočnog Sarajeva tu nema mjesta.\nOn je podsjetio da su projekat izgradnje ovog azila pratile brojne kontroverze, od neriješenih imovinsko-pravnih odnosa, pa do uslova u kojima se drže zatvoreni psi.\nOdbornik u Skupštini opštine Istočna Ilidža Milica Ristović rekla je da je neophodno ući u izmjenu zakona o zaštiti i dobrobiti životinja, te da to jeste potreban korak u prevazilaženju problema, ali ne i dovoljan.\nOna je apelovala da nadležni u što skorijem vremenu uspostave adekvatan higijenski servis za hvatanje pasa lutalica, koji će da radi isključivo na području grada Istočno Sarajevo.\n“Samo kada psi budu sklonjeni sa ulica ovog grada, u preostale kapacitete se mogu smiještati psi sa drugih lokacija, kao što je to inače slučaj u svim drugim gradovima”, navela je Ristovićeva.\nPrethodni članak“Mahindra” za efikasnije gašenje vatre\nNaredni članakAkcenat na zaštiti od šumskih požara


- Danas, sutra i prekosutra isplatićemo po 20 evra na račune 5.801.759 građana Srbije. Svi koji su se prijavili za 30+30 evra dobiće novac, a među njima je i 99.157 građana koji su se naknadno prijavili za 20 evra. Novac danas leže na račune svih penzionera, onih koji primaju socijalnu pomoć i licima u Zavodu za izvršenje krivičnih sankcija. Novac sutra uplaćujemo na račune 2,3 miliona građana, a prekosutra na račune preostalih 1,75 miliona prijavljenih - rekao je Mali gostujući na RTS-u.\nOn je napomenuo da se ispunjava svako obećanje koje je dato, u dan i u dinar. „Ove godine građane smo pomogli sa 30+30 evra, a u septembru smo isplatili i 50 evra na račune penzionera. Uplatili smo i 60 evra za nezaposlene. Naše sugrađane sa Kosova i Metohije pomogli smo sa 100 evra, plus 100 evra ako su nezaposleni. Ispunili smo i sve obaveze prema privredi i zato mogu da kažem da smo zadovoljni postignutim rezultatima“, naveo je on.\nObjasnio je da je najvažniji makroekonomski pokazatelj stopa rasta naše ekonomije i istakao da će uz prošlogodišnji mali pad od 0,9 odsto, i ovogodišnju stopu rasta od preko sedam procenata, Srbija kumulativno ostvariti jedan od najboljih rezultata u Evropi.\n- Mi ostvarujemo najbolje rezultate u ekonomiji, pobeđujemo u vreme pandemije, u vreme najveće ekonomske krize ikada i to je veliki uspeh građana Srbije. Mi se mnogo brže nego što je bilo ko očekivao približavamo standardu razvijenih zemalja, pogotovo onih koje su dugo članice Evropske unije. To je veoma važno. Ako pogledate našu politiku u poslednjih par godina, usmereni smo ka kapitalnim investicijama. Kao što je i predsednik Aleksandar Vučić obećao – mi gradimo deset auto-puteva i brzih saobraćajnica. Nijedna zemlja u Evropi to ne radi, a s druge strane, naša politika, uprkos pandemiji, usmerena je ka podizanju životnog standarda građana - rekao je Mali.\nPodsetio je da je 2012. godine prosečna plata bila 329 evra, i rekao da se očekuje da na kraju decembra bude 610-615 evra.\n- Ako pogledate budžet za narednu godinu, planirano je povećanje penzija za 5,5 odsto po švajcarskoj formuli. U februaru će biti isplaćeno dodatnih 20.000 dinara za penzionere. Ukoliko posmatramo masu za penzije za sledeću godinu, to je povećanje od čak 11,2 odsto. Povećavamo plate u javnom sektoru u proseku za 7,3 procenta, odnosno osam odsto za pripadnike vojske, za zdravstvene radnike i zaposlene u socijalnim ustanovama, a sedam odsto za ostale zaposlene u javnom sektoru, i to sve kreće od 1. januara sledeće godine. Takođe, minimalna zarada će od tog datuma biti 300 evra, pošto je predviđeno povećanje od 9,4 odsto. Pre samo desetak godina minimalna zarada je bila 15.700 dinara - istakao je Mali. Ministar finansija je rekao da će ove godine udeo javnog duga u BDP-u biti 58,2 odsto, a da će sledeće godine biti 55,5 procenata.\n- Juče na kraju dana, pre isplate 20 evra, imali smo 298 milijardi dinara na računu, što je preko 2,5 milijarde evra. To znači da smo u potpunosti likvidni i stabilni - naveo je on i naglasio da stopa nezaposlenosti od 10,5 odsto govori o tome da su preduzete dobre mere. Na kritike da se novac isplaćuje jer su izbori sledeće godine, Mali je upitao - ako je to tačno, zašto je pomoć organizovana i prošle i ove godine.\n- Ne radimo zbog izbora stvari koje su važne za građane, već godinama unazad sprovodimo ekonomsku politiku koja za cilj ima rast privrede i standarda. Sprovedene mere bile su predviđene za umanjenje negativnih posledica virusa korona. Mi iz ove krize izlazimo sa mnogo manjim posledicama od razvijenih zemalja - napomenuo je on.\nMinistar je rekao da je demografija tema broj jedan u Srbiji, i istakao da će od 1. januara 2022. godine za svako prvorođeno dete država isplatiti po 300.000 dinara. Kako je objasnio, narednih dana biće predstavljen kompletan paket mera za drugo, treće dete, kao i model pomoći kredita za stan.\n- Sve što radimo ništa ne vredi ako ne bude više dece u našoj zemlji. Iz prihoda koji nam dolaze u budžet mi ćemo finansirati 300.000 dinara za svako prvorođeno dete i to sa velikim zadovoljstvom. Najvažniji cilj je da u našoj zemlji imamo što veći broj dece - zaključio je Mali.\nSiniša Mali 20 evra pomoć države Isplata 20 evra


Defektolozi dodatna podrška u obrazovanju i vaspitanju – Moji Odzaci App\nDefektolozi dodatna podrška u obrazovanju i vaspitanju\nTribina za roditelje na temu “Upoznajte defektologe i dodatna podrška” održana je u četvrtak, 16. decembra, u skupštinskoj sali Sportskog centra Odžaci, u saradnji sa predstavnicima škola i predškolske ustanove.\nDefektolozi, zaposleni u ŠOSO sa domom “Vuk Karadžić” iz Sombora, koji realizuju dodatnu podršku u školama i predškolskoj ustanovi u opštini Odžaci, svojim izlaganjima upoznali su prisutne sa suštinom defektološke nauke, principima i metodama rada defektologa, značaju otkrivanja smetnji i teškoća kod dece na ranom uzrastu, načinu ostvarivanja dodatne podrške, institucijama u okviru sistema u kojima mogu potražiti pomoć, dok je psiholog OŠ “Ratko Pavlović Ćićko” iz Ratkova govorila o prevazilaženju predrasuda o problemima prihvatanja činjenice da je detetu potrebna pomoć kao i otpora prema defektolozima.\nU toku diskusije uočeno je da je veliki problem nedostatka podrške na ranom uzrastu kao najoptimalnijem periodu za stimulisanje psihomotornog razvoja deteta, u okviru institucija sistema, takođe je istaknuta potreba analize postojećih resursa na lokalnom nivou radi uspostavljanja usluge rane intervencije u našoj sredini.\nPredstavnici roditelja su predložili da se tribina održi po svim osnovnim školama u opštini Odžaci kako bi se roditeljima omogućilo da prepoznaju prve znake smetnji i teškoća, da se ohrabre da zatraže pomoć što pre i da se informišu o ustanovama gde se mogu obratiti za pomoć.\nUčesnice tribine bile su: Jelena Jovanović – diplomirani defektolog surdolog, Tatjana Radojičić – psiholog, Nada Funtoš Stamenković – diplomirani defektolog specijalni pedagog, Sofija Maksimović – diplomirani defektolog logoped, Jelena Bogdanović – diplomirani defektolog specijalni pedagog, Ana Draganić – diplomirani defektolog.\nMašini drugari iz škole ujedinjeni u želji da joj pomognu u borbi za bolji vid\nPrijava za dobrovoljno služenje vojnog roka u 2022. godini


Podrška poljoprivrednicima za proljetnu sjetvu do 1.000 KM\nUvažajući trenutnu situaciju i potrebe povećanja obujma proizvodnje i sigurnosti prehrane stanovništva u Federaciji BiH, federalna Vlada je donijela mjere koje podrazumijevaju veću podršku proljetnoj sjetvi. Dodjela sredstava se odnosi na troškove nabavke sjemena, mineralnih gnojiva i zaštitnih sredstava za proizvodnju silažnog i merkantilnog kukuruza, heljde, povrća – rajčica, paprika, krastavac, patlidžan, mrkva, cvekla, grah, luk, zelena salata, krumpir i drugo, kao i drugih poljoprivrednih kultura.\nVisina podrške za programe pokretanja proizvodnje, poticanja proljetne sjetve iznosi najviše do 1.000 konvertibilnih maraka po krajnjem korisniku. Pravo na podršku imaju klijenti koji su upisani u Registar poljoprivrednih gospodarstava i Registar klijenata. Kao dokaz za proljetnu sjetvu bit će potrebno priložiti fiskalni račun za gore navedene materijale.\nIz Službe poljoprivrede i zaštite okoliša grada Čapljine, apeliraju na poljoprivredne proizvođače da čuvaju fiskalne račune. U obavijesti se dalje ističe da će o daljim aktivnostima korisnici biti pravovremeno obavješteni putem sredstava javnog priopćavanja. Dodatne informacije zainteresirani mogu dobiti u Službi poljoprivrede i zaštite okoliša grada Čapljine. Isključivo na telefon broj 036/805-052, lokal 216.\nDakle, nužno je čuvati račune o nabavki repromaterijala za sjetvu, odnosno sadnju, a zbog pandemije korona virusom Službu poljoprivrede grada Čapljine, kontaktirati isključivo telefonom.\nViše u ovoj kategoriji: « Na Veletržnici u Tasovčićima bolja prodaja ribe i sira, ekipatski crveni luk 2 KM, jagode 5 do 7 KM Na Veliki petak dobra prodaja ribe i jaja, prvi mladi krumpiri 2 - 2,3 KM »


Zvezda poslala čestitku – Budućnost zvanično u Evroligi? – BiGportal.ba\nZvezda poslala čestitku – Budućnost zvanično u Evroligi?\nKK Crvena zvezda čestitao je Budućnosti titulu prvaka ABA lige i čini se rešio da stavi tačku na prepucavanja koja smo gledali i slušali ovih dana.\nCrnogorski predstavnik je u finalu slavio rezultatom 3-1 u pobedama i osvojio istorijsku, prvu titulu u regionalnom takmičenju.\n“Vijesti” prenose da je tokom dana stigla čestitka od uprave ’Crveno-belih’.\n“Želim da u ime kluba, ali i u svoje lično ime uputim čestitke igračima, stručnom štabu i svima zaposlenima povodom osvajanja ABA lige i plasmana u Evroligu”, stoji u saopštenju Zvezde koje je potpisao direktor Davor Ristović, a prenose “Vijesti“.\nBrzo je stigao i odgovor i zahvalnica Budućnosti,\n“KK Budućnost Voli zahvaljuje KK Crvena zvezda na čestitkama povodom osvajanja trofeja ABA lige u sezoni 2017/18. Za nas je prvo mesto posebna čast i obaveza da i u narednom periodu budemo pravi promoteri košarke i sportskog duha, čuvajući košarkašku tradiciju naših prostora na najreprezentativniji način. Čestitamo timu i stručnom štabu Crvene zvezde na odlično odigranim partijama u završnici ABA lige na kojima su još jednom potvrdili da predstavljaju pravi evropski klub”, saopšteno je iz Budućnosti.\nPodsetimo, iz Zvezde su bili nezadovoljni suđenjem tokom čitave finalne serije, činjenicom da su unapred bile poznate sudije, pa je predsednik Nebojša Čović zapretio da igrači neće izaći na četvrti meč.\nOni su to učinili, a posle pobede svog kluba, predsednik Budućnosti Dragan Bokan je, iako je poznato da klub trenutno nema uslove za najelitnije evropsko takmičenje, više puta potvrdio da će sledeće sezone igrati u Evroligi.


ZAHVALJUJUĆI TELEKOMU SRBIJE U REGION STIŽE KANAL EURONEWS NA NAŠEM JEZIKU | Hayat.ba\nZAHVALJUJUĆI TELEKOMU SRBIJE U REGION STIŽE KANAL EURONEWS NA NAŠEM JEZIKU\n16 jul | 18:28\nU okviru posjete Srbiji francuskog predsjednika, Emmanuela Macrona, Euronews, evropski vodeći međunarodni informativni kanal i HD-WIN, medijska grupa iz Srbije, najavljuju partnerski projekat pokretanja Euronews Srbija, informativnog kanala i digitalne platforme namenjene publici srpskog govornog područja.\nEuronews namjerava da promoviše pouzdane i nezavisne medije u Srbiji, a potencijalno i na drugim teritorijama gdje je srpski jezik u upotrebi.\nPokretanje Euronews Srbija predstavlja dio strateške ambicije Euronews-a da se pozicionira kao prva globalno-lokalna medijska kuća u svijetu.\nEuronews nastavlja da se razvija kao globalni medij koji nudi sadržaj prilagođen očekivanjima lokalne publike. Ovo je druga franšiza koju Euronews pokreće, a trenutno se ispituje mogućnost i drugih sličnih projekata, navodi se u sopštenju.\nKako je predviđeno ugovorom, koji su potpisale obje grupe, HD-WIN – kompanija koja pripada nacionalnom telekomunikacionom operatoru Telekomu Srbija – imaće koristi od prepoznatljivosti i reputacije brenda Euronews, vezujući svoj novi kanal sa dobro poznatim imenom u nezavisnom novinarstvu.\nNeposredno pred početak emitovanja programa, Euronews Srbija zaposliće skoro 100 ljudi na lokalnom nivou. Glavnog urednika kanala odabraće Euronews i biće zaposlen u Euronews-u. Uređivački odbor će biti uspostavljen i kontrolisan od strane Euronews. Ovaj odbor će kreirati stratešku uređivačku orijentaciju i donosiće sve odluke kojima se uspostavljaju pravila u pogledu uređivačke politike i opšte programske ravnoteže, što su osnovne vrijednosti ove medijske kuće (uređivačka nezavisnost, sloboda izražavanja, nepristrasnost, itd.).\nHD-WIN će moći da se osloni na stručnost, iskustvo i multikulturalni i pluralistički pristup Euronews-a prilikom pokretanja ovog novog kanala. Euronews će dijeliti sadržaj sa Euronews Srbija koji će se prikazivati zajedno sa originalnim sadržajem srbijanskog kanala. Euronews Srbija će koristiti evropski uređivački sadržaj kompanije Euronews. Sa druge strane, Euronews će imati koristi od sadržaja koji proizvodi lokalna franšiza u regionu, a koji je od posebnog novinarskog interesa.\nMichael Peters, generalni direktor Euronews-a, kao član francuske službene delegacije u državnoj posjeti, izjavio je:\n- Oduševljeni smo što ćemo sarađivati sa kompanijom HD-WIN na stvaranju kvalitetnog nezavisnog kanala. Pokretanje Euronews Srbija je još jedna potvrda o stepenu pouzdanosti i atraktivnosti brenda Euronews. U proteklih 25 godina, Euronews je postao priznati i kredibilni medij, posebno zahvaljujući našoj "All Views" (Sva mišljenja) uređivačkoj politici, koja garantuje nepristrasan tretman vesti. Upravo ovo iskustvo, ovu ekspertizu i ovaj zahtjev danas donosimo u Euronews Srbija, koji će biti nezavistan medij kao što je i Euronews oduvijek bio.\nPredrag Ćulibrk, generalni direktor Telekoma Srbija (Telekom Srbija je vlasnik HD WIN-a) rekao je da im je veliko zadovoljstvo što su u prilici da gledaocima u Srbiji i regionu omoguće da na srpskom jeziku prate program pod brendom i standardima jedne od najvećih medijskih kuća u Evropi i svijetu – Euronews.\n- Također, hvala Euronews-u na povjerenju koje nam ukazuje ovim partnerstvom, jer se time nedvosmisleno potvrđuje da smo kompanija koja posluje po visokim evropskim standardima. Gradeći ulogu regionalnog lidera u oblasti telekomunikacija, trudićemo se da ostvarujemo i njegujemo partnerstva sa najboljima u svojoj branši, kako bismo našim korisnicima omogućili usluge vrhunskog kvaliteta.


Patrik Lencioni smatra se jednim od kredibilnijih autora na temu lidersta i timskog rada.U knjizi koja ga je proslavila “Pet poremećaja tima“, Patrik Lencioni je izneo svoj revolucionarni pristup za rešavanje opasnog grupnog ponašanja koje uništava timski rad.\nU knjizi Idealni timski igrač, Lencioni priča priču o Džefu, lideru koji očajnički želi spasiti firmu svog strica obnavljanjem svoje kulturne posvećenosti timskom radu. Džef mora razbiti kod o vrlinama koje poseduju pravi timski igrači, a onda izgraditi kulturu zapošljavanja i razvoja oko tih vrlina.\nLencioni predstavlja praktičan okvir i instrumente za prepoznavanje, zapošljavanje i razvoj idealnih timskih igrača. Bez obzira da li ste lider koji pokušava da stvori kulturu oko timskog rada, profesionalnog osoblja koje želi da angažuje prave igrače tima, ili timskog igrača koji želi da se poboljša, ova knjiga će se pokazati kao korisna za ostavarenje tih ciljeva.\nBudite prvi koji će napisati recenziju “Idealan timski igrač” Odustani od odgovora


Prvi čovjek Nikšića je pitao zašto stranci mogu da uđu u grad i iz njega izađu kada god hoće i pođu do drugog „zatvorenog“ grada, dok Nikšićani nemaju tu mogućnost\n9222 pregleda\t36 reakcija\t31 komentar(a)\nPredsjednik Opštine Nikšić, Milutin Simović, saopštio je da podržava sve mjere koje doprinose kontrolisanju epidemije koronavirusa, ali da utisak da su stranci povlašćeni u odnosu na domicilno stanovništvo može obeshrabriti građane u poštovanju mjera.\nOn je tokom onlajn sastanka koji je organizovao premijer Zdravko Krivokapić, povodom aktuelne epidemiološke situacije u Crnoj Gori, pitao da li su građani dovoljno edukovani i motivisani da pristupe vakcinaciji da bi se postigla kritična masa imunizovanih i život vratio u normalu.\nSimović je, kako je saopšteno nakon sastanka, naveo da je tokom predsjedavanja tadašnjim Nacionalnim koordinacionim tijelom (NKT) iskazao „visok stepen odgovornosti prema zdravlju građana Crne Gore, koje je uvijek bilo prioritet svih prioriteta“.\n„Moj zadatak je da primarno zastupam interese građana Nikšića u kome se epidemija ponovo zahuktava. Kao predsjednik Opštine Nikšić ne mogu uticati na činjenicu da je grad zatvoren, a granice u bliskom okruženju širom otvorene“, kazao je Simović.\nOn je pitao zašto stranci mogu da uđu u grad i iz njega izađu kada god hoće i pođu do drugog crnogorskog „zatvorenog“ grada, dok Nikšićani nemaju tu mogućnost.\n„Utisak je da su stranci povlašćeni u odnosu na domicilno stanovništvo, što može biti uzrok nezadovoljstva građana Nikšića i obeshrabriti ih u pridržavanju mjera“, ocijenio je Simović.\nKrivokapić sa čelnicima opština: Brza i masovna vakcinacija “svjetlo na kraju tunela”\nOn je kazao da su vrlo zabrinuti što su kapaciteti Specijalne bolnice za plućne bolesti Brezovik skoro popunjeni, gdje je od 60 kreveta slobodno osam, dok je u nikšićkoj Opštoj bolnici slobodno deset kreveta.\n„Ne mogu uticati ni na statistički beznačajan broj vakcinisanih građana Nikšića, što ukazuje na to da će patnja ekonomije biti dugotrajna i iscrpljujuća, ali svakodnevno sa opštinskim komunalnim službama radim na korist svih građana, koje pozivam na zajedništvo u borbi sa pošasti, koja ne bira ni političku pripadnost, ni vjeru, ni naciju“, ukazao je Simović.\nPrema njegovim riječima, u aktuelnoj situaciji su svi zdravstveno i ekonomski ugroženi.\nOpština NikšićNikšićMilutin Simovićkorona crna goraZdravko KrivokapićVlada Crne Gore


Multivitamini i soli iz injekcije nisu zabranjeni, ali većina antidoping agencija zabranjuje njihovu upotrebu intravenski, pošto na taj način može da se sakrije upotreba drugih zabranjenih supstanci.\nInspektori USADA naveli su da je američki bokser otvorio infuziju pred njima i da u njoj nije bilo zabranjenih supstanci.\nSportska komisija Nevade saopštila je da je "izuzetno razočarana" postupkom USADA.\n"Kao što je i USADA potvrdila, nisam počinio nikakave prekršaje. Uvek sam poštovao pravila Nevade i USADA, zlatni standard testiranja na zabranjene supstance. Ne smemo zaboraviti da sam ja bio taj koji je pre šest godina insistirao da se podigne nivo testiranja za sve moje borbe", rekao je Mejveder.\nSada se zahvaljujući njegovom insistiranju više vrše doping kontrole u boksu.\n"Kao rezultat toga, sada se u boksu obavlja više doping testova i svest o njihovom značaju je veća nego ikad pre. Veoma sam ponosan što sam čist sportista i nastaviću da se borim za to", dodao je svetski šampion u velter kategoriji u verzijama WBA, WBC i WBO.\nSportska komisija Nevade je 22. maja saopštila da su Mejveder i Pakjao testirani po 19 puta uoči "borbe veka" i da su svi nalazi na nedozvoljene supstance bili negativni.\nBorba Mejvedera i Pakjaa 2. maja je bila jedan od najiščekivanijih mečeva u istoriji boksa, ugovarana je pet godina, a jedna od prepreka bilo je i obavljanje nasumičnih doping testova, na kojima je Mejveder insistirao.


Vesti, 29.07.2011, 12:08 PM\nKompanija Avast upozorila je da računari koji rade sa deceniju starim Microsoft-ovim operativnim sistemom Windows XP predstavljaju ogroman rezervoar zaraženih kompjutera sa kojih se maliciozni programi mogu širiti na druge sisteme.\nNa uzorku od 600000 računara koje je analizirala kompanija, 74% infekcija rootkit-om otkriveno je na računarima sa operativnim sistemom Windows XP. Udeo Windows XP u ukupnom broju infekcija je mnogo veći od onog koji pripada najnovijem Microsoft-ovom operativnom sistemu Windows 7. Windows 7 se nalazi na svega 12% zaraženih računara, iako je reč o ne tako novom operativnom sistemu iz 2009. godine koji koristi 31% svih korisnika Windows OS.\nInfekcije rootkit-om su posebno veliki problem imajući u vidu da se radi o vrlo kompleksnom malicioznom softveru koji svoje prisustvo na računaru korisnika dobro sakriva od korisnika, operativnog sistema i antivirusnog softvera. Instaliranjem rootkit-a na računaru, oni koji stoje iza ovakvog malware-a obezbeđuju za svoju bot mrežu još jedan zaraženi kompjuter čija će infekcija verovatno dugo vremena ostati neprimećena. Sam zaraženi računar biće korišćen za čitav niz poslova, počev od slanja spam pošte do širenja virusa na ostale računare.\nPodatke o disproporciji infekcije operativnih sistema Windows XP i Windows 7 u Avastu objašnjavaju rasprostranjenom upotrebom piratskih kopija XP-a i značajnim poboljšanjima bezbednosti najnovijeg operativnog sistema kompanije Micrsoft.\nViše od trećine korisnika Windows XP koristi Service Pack 2, što znači da su milioni korisnika bez tehničke podrške i da je njihov operativni sistem neažuriran i nezakrpljen od trenutka kada je Microsoft pre godinu dana obustavio objavljivanje zaštitinih zakrpa za Windows XP SP2. Razlog zbog čega verzija XP-a sa SP2 ima toliko mnogo korisnika koji su odbili da instaliraju SP3 je taj što veliki broj njih koristi piratske kopije operativnog sistema.\nKorisnici piratskih kopija izbegavaju da preuzmu ažuriranja iz straha da će biti otkriveno da je njihov operativni sistem ilegalan, iako Microsft pruža podršku i piratskim verzijama operativnog sistema.\nPreporuka stručnjaka Avast-a je da korisnici koji koriste legalne kopije Windows XP SP2 što pre pređu na XP SP3.\nUkoliko je moguće, najbolje bi bilo da se opredele za Windows 7, operativni sistem koji obezbeđuje relativno dobru zaštitu od infekcija rootkit-om, naročito 64-bitna verzija sistema. Ipak, iako retka, infekcija 64-bitne verzije Windows 7 nije nemoguća. Prvi put je zabeležena u avgustu 2010. goodine, a prošlog meseca stručnjaci Kaspersky Laboratorije upozorili su na "neuništivu" bot mrežu koja koristi isti rootkit poznat pod brojnim nazivima - Alureon, TDL, Tidserv i najnovija verzija TDL-4 koja se instalira u MBR (Master Boot Record) sektoru hard diska. S obzirom da se instalira u MBR sektoru, u kome se nalazi kod za pokretanje sistema na računaru, nakon što BIOS izvrši početne provere, TDL-4 je teško otkriti jer je on već pokrenut u trenutku kada se tek učitavaju OS i antivirusni softver instaliran na računaru. Upravo zbog toga nije neobično otkriće Avast-a da 62% svih rootkit infekcija čine one gde je zaražen MBR.


Šta bi moglo da otkrije novo suđenje Naseru Oriću? - isarajevo.net\nUkoliko bi se suđenje Naseru Oriću, bivšem komandatu BiH ponovo održalo, na površinu bi isplivale stvari kao što su uloga Bila Klintona, Alije Izetbegovića i mnogih drugih međunarodnih faktora koji su bili uključeni u dešavanja u Srebrenici. Ovim riječima stručnjak za bezbjednost Dževad Galijašević objašnjava odluku Apelacionog suda u BiH da se postupak za ratne zločine protiv Orića obnovi.\nPodsjećanja radi, Oriću i njegovom ratnom kolegi Sabahudinu Muhiću suđeno je po optužbi za zločin protiv ratnih zarobljenika u Bratuncu i Srebrenici 1992. godine, odnosno za zločine u selima Zalazje, Lolići i Kunjerac. Orića je Haški tribunal 2006. osudio za ratne zločine po jednoj tački optužnice na dvije godine zatvora za indirektnu odgovornost za smrt sedam i za mučenje 11 srpskih zarobljenika u periodu od 1992. do 1993. godine.\nNakon žalbe na presudu, Orić je 2008. proglašen nevinim, pošto je Apelaciono vijeće u Hagu tada zaključilo „da nema sumnje da su teški zločini počinjeni nad Srbima u Srebrenici u periodu od septembra 1992. do marta 1993, ali da dokaz da su zločini počinjeni nije bio dovoljan za izricanje kazne pojedincu“.\nGalijašević napominje da je ova odluka sudstva u BiH ohrabrujuća jer daje nadu da je garnitura koja je sada u pravosudnim sistemima počela ozbiljno da radi svoj posao.\n„Srebrenica je najbolnija tačka odnosa Srba i Bošnjaka. Ona je bez sumnje i simbol stradanja, ali je i simbol jednog posebnog trijumfa propagande. Na Srebrenici je propaganda zatvorila svaku istragu ili debatu o ulozi stranih obavještajnih službi u zločinima u Srebrenici, prije svih francuske i američke. Zatim, o odgovornosti holandskog bataljona, o ulozi i nagodbama Bila Klintona, Žaka Širaka i Alije Izetbegovića. Sve je to ostalo u sjenci propagande slike koja koja je stvorena u Srebrenici, a ona je trebalo da zamagli činjenicu da je tamo poginulo puno Srba, više od tri hiljade i da su to radili ljudi koji su bili okupljeni oko Orića“, navodi naš sagovornik.\nDakle, u predmetima koja se tiču Orića, ubijanje i spaljivanje sela koja su čak i pokrenula nasilje u tom dijelu Drine, nisu postali predmet ni sudskog ni tužilačkog procesa. Ovo je sada impuls ka tome i hoću da vjerujem da je ovo veliki korak ka otkrivanju tih zločina.\nGalijašević ne vjeruje da je ovaj potez Apelacinog suda vezan za neki „marketing“ uoči izbora. On podsjeća da su i do sada samo Srbi bili jedini krivci i jedini osuđivani, a Bošnjaci vrlo rijetko, zbog čega misli da ovo može biti jedan dobar presedan.\n„Naravno, ovo sada podrazumjeva novo vrednovanje postojećih dokaza, ali i mogućnost vođenja i obnavljanja postupka. Jer ako se uzme u obzir da su u prvostepenom suđenju svjedoci bili Bošnjaci, a među njima i bivši predsjednik Srebrenice Ibran Mustafić, ili komandanti tadašnjih brigada koji su proglašavani ludima ili su sprečavani da svjedoče, da je bilo ucjene i podmićivanje svjedoka, sve to je rezultiralo da takve zakonske postupke nova kadrovska konstelacija u pravosuđu BiH nije htela da toleriše i oborila je presudu koja ima i te kako društveni i politički značaj“, ističe naš sagovornik.\nNaš sagovornik naglašava da su mogući protesti od dela stranaka za koje je Orić nacionalni heroj, ali ne misli da bi to moglo da dovede do nekih ozbiljnijih tenzija. On ukazuje na mogućnost da se u sve umješa međunarodni faktor jer neće željeti da se razotkrije njihova uloga u svemu što se dešavalo u Srebrenici i okolini.\n„Naravno da je međunarodna zajednica duboko okrvavila ruke na Bošnjacima u Srebrenici, a sada ih krvari nad Srbima u propagandnom smislu, satanizujući Srbe. Naš je interes da znamo šta je u stvari tada i Alija Izetbegović u ime Bošnjaka dogovorio sa Bilom Klintonom i Žakom Širakom. Da li je dogovorio brojku od 5.000 mrtvih Srebreničana? Da li je dogovorio ono o čemu priča tadašnji šef policije iz Srebrenice Hakija Omerović — da pet hiljada ljudi strada da bi bilo na drugoj (srpskoj) strani bombardovanja NATO-a i da bi Srebreničani došli da žive u Glogošći?“, pita Galijašević.\nOn podsjeća da su poslije dešavanja u Srebrenici počeli napadi na srpske položaje od strane NATO-a u okviru operacije „Namjerna sila“, kad su raketirana skladišta municije, komandni punktovi, rovovi… Iz te operacije su, nastavlja on, započete još dve takve vojne operacije koje su podrazumijevale spaljivanje čitave jedne trećine Ozren planine i masovna ubistva, a tom prilikom su spaljena 22 sela, 12 vjerskih objekata i jedan srednjovekovni manastir.\nDelovanje Zapada je, dakle, i te kako bilo aktivno u svemu ovome:\n„Naravno da će oni željeti da spriječe dalji razvoj procesa koji bi ponudio neke nove odgovore o njihovoj ulozi u svemu i o ulozi Alije Izetbegovića, koji u stvari i jeste najveći grobar bošnjačkog naroda“, tvrdi naš sagovornik.\nGalijašević napominje da je ovo prilika da se isprave greške i pokaže uloga međunarodne zajednice.\nNa pitanje da li je ovo put koji bi mogao da dokaže da Srbi nisu jedini krivci za Srebrenicu, naš sagovornik odgovara:\n„Odgovornost više ne upućuje samo na jednu stranu, prema Srbima, nego događaje u Srebrenici posmatra u kontekstu odgovornosti ukupnih ratnih ciljeva i Zapada i Alije Izetbegovića, ali i mnogih drugih aktera. Naročito islamskih zemalja kojima je trebala jedna islamistička žrtva da bi se ’guralo‘ tada i palestinsko pitanje.\nPo izbijanju rata u BiH Orić je 20. maja 1992. postavljen na funkciju komandanta Štaba Teritorijalne odbrane u Srebrenici, a od 1. jula 1992. i za člana Ratnog predsjedništva Srebrenice.\nPredvodio je, tvrdili su mediji uoči suđenja u Hagu, mnogobrojne napade na više od 50 srpskih sela 1992-1993, u opštinama Bratunac i Srebrenica. Orić je helikopterom evakuisan sa saradnicima u julu 1995, prije nego što je vojska Republike Srpske zauzela Srebrenicu, na područje pod kontrolom tzv. Armije BiH.\n← Toplo i nestabilno uz kišu i pljuskove\nItalija: Pronađen 2.000 godina star skelet iz rimskog doba →\nPacovi iseljavani sudskom odlukom, svinje vešane: Do pre 250 godina u Evropi se sudilo životinjama!


Civilno društvo i pravosuđe za veću transparentnost i anti-korupciju u javnoj potrošnji\nVi ste ovde: Početna Aktivnosti Projekti Završeni projekti Civilno društvo i pravosuđe za veću transparentnost i anti-korupciju u javnoj potrošnji\nCivilno društvo i pravosuđe za veću transparentnost i anti-korpuciju u javnoj potrošnji\nPartneri na projektu: Toplički centar za demokratiju i ljudska prava i Užički centar za ljudska prava i demokratiju\nDonator projekta: EU, kroz Evropski instrument za demokratiju i ljudska prava\nMesto sprovođenja aktivnosti projekta: Srbija\nTrajanje: 20 meseci, početak maj 2016.\nToplički centar za demokratiju i ljudska prava zajedno sa Udruženjem tužilaca Srbije i Užičkim centrom za ljudska prava i demokratiju je počeo sa sprovođenjem projekta čiji cilj je da organizacijama civilnog društva proširi prostor delovanja kada su u pitanju vladavina prava i antikorpucijske mere. Specifični ciljevi projekta vezani su za omogućavanje većeg učešća organizacija civilnog društva i jačanje saradnje sa javnim sektorom kada su u pitanju transparentnost i antikorupcijske mere u sledećim vrstama javne potrošnje: javno-privatna partnerstva, koncesije, državna pomoć i međunarodni bilateralni ugovori o investiranju kao i javne nabavke.\nPre samih obuka, seminara i radionica, koje će biti organizovane za predstavnike civilnog sektora i predstavnike pravosuđa i nezavisnih institucija, projektom je predviđeno da se najpre izvrši početna analiza situacije koja postoji u Srbiji kada su u pitanju korupcija i transparentnost u javnoj potrošnji. Ova analiza odnosiće se na situaciju u praksi, ali i na pravni i institucionalni okvir koji trenutno postoji u Srbiji i koji se primenjuje.\nProjektom je predviđeno da se sastavi Model koji će omogućiti organizacijama civilnog društva da vrše nadzor nad radom institucija nadležnih za pojedine segmente javne potrošnje. Nakon sastavljanja ovog Modela, predviđena je njegova pilot primena, a nakon nje objavljivanje konačne verzije ovog Modela. Pilot primena sprovešće se u 5 nezavisnih institucija i to u: Upravi za javne nabavke, Komisiji za zaštitu prava u postupcima javnih nabavki, Državnoj revizorskoj instituciji, Komisiji za javno-privatna partnerstva i Komisiji za kontrolu državne pomoći.\nTakođe, projekat predviđa sprovođenje niza aktivnosti u cilju unapređenja znanja i veština predstavnika civilnog društva, tužilaca, sudija i predstavnika nezavisnih institucija u navedenim oblastima javne potrošnje. Osim obuka i okruglih stolova, organizovaće se i dve radionice kako bi se unapredila međusektorska saradnja svih relevantnih aktera: predstavnika nevladinih organizacija, predstavnika pravosuđa i predstavnika nezavisnih institucija.\nZa predstavnike civilnog društva, projekat predviđa održavanje tri trodnevna seminara za oko 90 učesnika. Seminari će biti prilika da se predstavnicima civilnog društva proširi znanje iz oblasti javne potrošnje. Prilikom odabira učesnika, najvažniji kriterijum biće motivacija za učešće, ali i mogućnost da se doprinese zajednici kada je u pitanju rešavanje problema korupcije i nedostatka transparentnosti u javnoj potrošnji.\nProjekat predviđa unapređenje znanja tužilaca i kroz objavljivanje Vodiča za tužioce o javnoj potrošnji. Publikacija će sadržati primere dobre prakse, ali i produbljena teorijska znanja o javnoj potrošnji. Vodič će poslužiti i kao materijal prilikom obuke tužilaca i sudija na četiri dvodnevna seminara koja će se održati za oko 80 predstavnika pravosuđa.\nProjekat predviđa i sastavljanje smernica i pravnih preporuka koje bi doprinele reformi i rešavanju problema koji postoje u vezi sa nedostatom transparetnosti i korupcijom kada su u pitanju slučajevi javne portošnje. Smernice i preporuke biće potpuno u skladu sa pregovorima za pristupanje Srbije EU, imajući u vidu da korpucija i nedostatak transparentnosti predstavljaju najveće prepreke ulasku Srbije u EU.\nProjektom je predviđeno održavanje 10 okruglih stolova u različitim gradovima Srbije kao i jedan nacionalni okrugli sto koji će se održati u Beogradu. Na 10 lokalnih televizijskih stanica emitovaće se javne debate kako bi se podigla svest javnosti o značaju problama korupcije i nedostatka transparentnosti u javnoj potrošnji.


Ivona Krstić, Author at InfoRS blog - Page 2 of 505\nPogledajte šta su vam zvezde pripremile na polju ljubavi, posla, zdravlja, novca… Ovan Ljubav: Prihvatite sve ono što dobijate jer voljena osoba ima najbolje namere. Posao: Okolina pozitivno reaguje na vaše ideje i neko...\nNavikavajte se – ovako će morati da izgledaju paklice cigareta!\nNakon zakona EU da sve duvanske kompanije moraju da prodaju svoj proizvod u običnim zelenim kutijama, od sutra na snagu stupa i novi proglas koji zabranjuje prodaju cigareta sa ukusom mentola. Po novom zakonu,...\nMesto na kom se nalazi mladež na telu ima posebno značenje. Zato, ne brinite ako ga imate na licu jer to u stvari znači nešto lepo. Mladež na obrazu Bez obzira na kom se...\nPlavi Mesec je treći od četiri puna Meseca koji nas očekuju ovog proleća i neraskidivo je povezan sa našom sudbinom. Do ove pojave doćiće 21. maja i to bi mogla da bude prilika da...


UIO BiH: Rok za dostavljanje maloprodajnih cijena cigareta 15. decembar - BHRT\nSanja Mehmedović, 11/12/2020\nUprava za indirektno oporezivanje BiH (UIO BiH) obavijestila je poreske obveznike, proizvođače i velike distributere duvana i duvanskih prerađevina da su dužni da do utorka, 15. decembra, nadležnom regionalnom centru UIO dostave kalkulacije maloprodajnih cijena koje će biti na snazi od početka naredne godine, a formirane u skladu odlukom o plaćanju akciza.\nPoreski obveznici koji se bave prometom cigareta, odnosno duvana za pušenje, dužni su da popišu količine akciznih markica za cigarete i duvan preuzete do 31. decembra ove godine, a koje nisu iskorištene za obilježavanje cigareta i duvana do tog datuma, te da popisne liste dostave nadležnom regionalnom centru UIO.\nIz UIO podsjećaju da su poreski obveznici i druga lica koja se bave prometom duvanskih prerađevina dužni da na zatečene zalihe cigareta i duvana za pušenje utvrđene u popisnim listama obračunaju akcizu u skladu sa novom odlukom, te do 17. januara naredne godine na jedinstveni račun uplate razliku između obračunate i već uplaćene akcize.\nDuvanske prerađevine, za koje je plaćena razlika akcize, prodavaće se po novim maloprodajnim cijenama, koje moraju biti istaknute na vidnom mjestu maloprodajnog objekta, navodi su u saopštenju.\nTags\t#cigarete\t#UIO BiH\nŠvicarska zatvara kafiće, restorane i prodavnice od 19 sati\nKosovo: Registrovano 590 novozaraženih koronavirusom, preminulo još 13 osoba


Moskva zabrinuta zbog novih poteza Izraela - 29.12.2015, Sputnik Srbija\nMoskva zabrinuta zbog novih poteza Izraela\nMoskva poziva na uzdržavanje od jednostranih poteza koji bi mogli da otežaju palestinsko-izraelske odnose, saopštilo je Ministarstvo inostranih poslova Rusije... 29.12.2015, Sputnik Srbija\nvesti, svet, izrael, palestina, reka jordan, ministarstvo inostranih poslova rf\n19:03 29.12.2015 (Osveženo: 19:23 29.12.2015)\nMoskva poziva na uzdržavanje od jednostranih poteza koji bi mogli da otežaju palestinsko-izraelske odnose, saopštilo je Ministarstvo inostranih poslova Rusije povodom planova o izgradnji naselja na Zapadnoj obali reke Jordan.\n„Niz medija je saopštio da izraelske vlasti razmatraju projekat izgradnje oko 8.300 stambenih jedinica u oblasti između Istočnog Jerusalima i stambenog bloka Male Adumim na zapadnoj obali reke Jordan, koju je okupirao Izrael“, navedeno je u saopštenju.\nU Moskvi ova informacija „izaziva ozbiljnu zabrinutost“.\n„Realizacija pomenutih planova može da dovede do faktičkog odvajanja Istočnog Jerusalima od osnovnog masiva palestinske zemlje i do razbijanja zapadne obale reke Jordan na izolovane enklave“, ocenjuje Ministarstvo.\nSamim tim, saopštava Ministarstvo, „biće stvorena nova i veoma značajna prepreka za uzajamno prihvatljivo rešenje pitanja konačnog statusa palestinske teritorije“.\n„U vezi s tim potvrđujemo da je neophodno uzdržavati se od bilo kakvih jednostranih poteza koji bi mogli još više da otežaju palestinsko-izraelske odnose, dovodeći u pitanje načelo dvodržavnog rešavanja palestinskog problema koje je odobrila međunarodna zajednica, uključujući Izrael.


Beogradska Noć muzeja: Magični broj 10 i gvozdena vrata otvara – Nadlanu.com\nBeogradska Noć muzeja: Magični broj 10 i gvozdena vrata otvara\nObjavljeno 9. maja 2013. / 13:44:26\nU Noći muzeja, 18. maja od 18 pa do 2 sata iza ponoći, Beograd će biti podeljen na sedam zona, sve u cilju lakšeg snalaženja: Dorćol, Kalemegdan, Knez Mihailova, Trg Nikole Pašića, Bulevar – Slavija – Kneza Miloša, Topčider – Senjak – Dedinje i Zemun.\nU saradnji s Ambasadom SR Nemačke u Beogradu u Gornjem gradu Kalemegdana dešavaće se prava “Mala fabrika efekata”. Specijalni efekti kakvi se vide u filmovima – igre vatrom, vodom, maglom i svetlošću koje menjaju doživljaj realnosti.\nCena pretprodajne ulaznice za beogradsku Noć muzeja je 400 RSD, dok će na dan manifestacije karta koštati 450 RSD. Jedna karta, kao i do sada, važi za po jedan ulazak na svih 60 lokacija u Beogradu. Ulaznice mogu da se kupe na svim prodajnim mestima Eventima na Trgu republike 5,TC Ušće, blagajni Doma omladine, Knjižari Delfi SKC ali i na ostalim mestima u Beogradu i celoj Srbiji.


Meštani blokirali državni put Jagodina - Paraćin\n26. februar/veljača, 2015.\nViše od stotinu meštana sela Mijatovac, kod Ćuprije, u četvrtak uveče je oko sat vremena, u totalnoj blokadi držalo deonicu Državnog puta II Jagodina - Ćuprija - Paraćin. Oni su nezadovoljni rešenjem devijacije na dvokolosečnoj pruzi u izgradnji Gilje - Paraćin.\nOni su se razišli oko 16.30 i zakazali sastanak u Mesnoj zajednici, gde će doneti odluke šta će raditi narednih dana.\nOkupljanje građana na devijaciji počelo je pre 15 sati, gde su dočekali predsednika opštine Ninoslava Erića, koji je danas o njihovom problemi razgovarao u Beogradu sa predstavnicima Javnog preduzeća "Putevi Srbije".\n"Sa prestavnicima 'Putevi Srbije' dogovorili smo se da se ove godine gradi kružni tok na ovom delu, a do tada bi trebalo da se postavi vertikalna signalizacija na ovom delu puta, da meštani mogu pristupiti Državnom putu", rekao je Erić.


CarGo prijavio Republičkom tužilaštvu pritiske Zorane Mihajlović - Nova ekonomija\nCarGo prijavio Republičkom tužilaštvu...\nCarGo FOTO: N1\nKompanija CarGo Technologies i Udruženje građana CarGo predali su danas dopis Republičkom javnom tužilaštvu u kojem obaveštavaju o pritiscima koje ministarka saobraćaja Zorana Mihajlović vrši na različite državne organe u cilju nelegalnog gašenja tog privrednog društva i udruženja, saopštio je CarGo.\n"Saznanja do kojih smo došli iz kabineta, ukazuju da ministarka pokušava da spreči učešće kabineta predsednice Vlade Srbije i Privredne Komore Srbije u radu Radne grupe, te da se sastanci odvijaju u sastavu stručne radne grupe, u kojoj dominantnu poziciju imaju predstavnici taksi udruženja", navedeno je u dopisu.\nDodaje se da je ministarka naredila i meru korišćenja anonimnog korisnika koja je predviđena samo u izuzetnik slučajevima, čime ona ne samo da krši Zakon, već „as tretira kao narko dilere, umesto da budemo podržani kao mladi ljudi koji žele da rade na uvođenju inovacija i za budućnost Srbije, navode u zajedničkom dopisu predsednik udruženja građana CarGo Aleksandar Vučić i direktor kompanije CarGo Technologies Vuk Guberinić.\nDodaju da su se povodom izmena Zakona o prevozu putnika u drumskom saobraćaju negativnim mišljenjem oglasili i Komisija za zaštitu konkurencije, Republički Sekretarijat za zakonodavstvo i Ministarstvo trgovine, turizma i telekomunikacija.\nCarGo je istakao da samostalnost Tužilaštva ne sme biti narušena i zato je pozvao Tužilaštvo da ne odoli i ustukne pred pritisnicima, kojima je nesumnjivo izložen.\nDopis je pored Republičkog javnog tužilaštva predat i predsedniku Republike Srbije, Aleksandru Vučiću, predsednici Vlade Srbije, Ani Brnabić, Ministarstvu unutrašnjih poslova, Ministarstvu pravde, Tužilaštvu za organizovani kriminal i Višem tužilaštvu u Beogradu.\nProsleđen je i međunarodnim i regionalnim organizacijama i stranim diplomatskim predstavništvima, među kojima i Delegaciji EU u Beogradu, Savetu Evrope, Regionalnoj mreži tužilaca Jugoistočne Evrope, Ambasadama SAD, Rusije, Nemačke, Francuske i Ujedinjenog Kraljevstva.


LAZANSKI: DOŠLI SMO DO KRAJA... | Vestinet.rs\nPočetna TEMA DANA\tLAZANSKI: DOŠLI SMO DO KRAJA…\nLAZANSKI: DOŠLI SMO DO KRAJA…\nPozicija Srbije u pregovorima o rešavanju problema s Kosovom je vrlo teška, Srbija sad „čupa šta se isčupati može“, ocenio je poslanik SNS-a i spoljnopolitički komentator Miroslav Lazanski.\nDodaje da predsednik Srbije Aleksandar Vučić neće izaći pred građane s nekim rešenjem dok ne bude imao prihvatljiv predlog od kosovske strane.\n„Pozicija Srbije je najkraće rečeno, vrlo teška, mi sad čupamo šta se može. Stigao je račun za višegodišnje delovanje ili nedelovanje po pitanju Kosova“, rekao je Lazanski u Novom danu.\nDodaje i da Srbija može da se poziva na međunarodno pravo, ali da Kosovo na svojoj strani ima silu.\n„Najmoćnije zapadne sile neće direktno da kažu, jer se radi još uvek o pokušaju, ali oni idu ka tome da se formira vojska Kosova. Mada, ta vojska već postoji, samo se tako ne zove, zovu se Kosovske bezbednosne snage.\nAli ih NATO stručnjaci obučavaju i opremaju i to nije tajna“, rekao je Lazanski.\nPrema njegovim rečima, ako pogledate kakvo naoružanje kosovske snage imaju, videćete ko ih naoružava.\n„Oni imaju M16 puške, pa kako su te puške došle, ko ih je isporučio?“, upitao je.\nGovoreći o položaju Srbije u pregovorima, gost N1 kaže da se naša zemlja nalazi u „koliziji interesa“ sa najmoćnijim državama sveta, ali da neće ići u konfrontaciju.\n„Politika je odnos snaga na terenu, i mi ne možemo ići u konfrontaciju, da prekinemo saradnju sa zapadnim zemljama, ali smo svesni da one nisu prijateljski nastrojene prema Beogradu, i mi im to i kažemo.\nOni to prihvataju i za sada je tako…Mi imamo koliziju interesa s najmoćijim državama sveta i nije lako odvagati i doneti neke odluke“, kazao je Lazanski.\nOn je rekao i da ne zna „koje su karte na stolu“.\n„Ne znam koje su karte na stolu, šta se nudi….Oni ne nude ništa, kažu – daćemo vam Zajednicu srpskih opština i to je to. Ali ta zajednica je već dogovorena u Briselu, a oni nam to sad kao nude kao novu opciju…kažu: dajte vi njima stolicu u UN, a mi ćemo vama ZSO“, ocenio je Lazanski.\nRekao je i da će se predsednik Srbije Aleksandar Vučić javnosti obratiti u vezi s Kosovom kada bude imao neko prihvatljivo rešenje, što je i on sam rekao.\n„Niko ne preti bombardovanjem, ni sankcijama, nismo u ratnom stanju. Stvari se odvijaju tako da oni nude nešto, mi to ne možemo da prihvatimo“, kazao je Lazanski.\nNa konstataciju da se pitanje Kosova mora rešiti do ulaska u EU, on kaže: „Još smo mi daleko od EU. Za sedam godina, do 2025, može dođe do trećeg svetskog rata, to niko živ ne zna šta će se desiti“.\nTramp ispunjava obećano\nKomentarišući dešavanja u izraelsko-palestiskom sukobu, Miroslav Lazanski kaže da predsednik SAD Donald Tramp ispunjava ono što je obećao kada je sastavljao svoj predizborni program.\n„Niko nije srećan zbog ovog nasilja u Pojasu Gaze….Evropa nastoji da ima uravnotežen pristup, da prizna Palestini pravo na osnivanje države. Izrael, ja mislim, i nema ništa protiv toga, ali da se potpiše mir“, rekao je Lazanski.\nS druge strane, SAD podržava Izrael u svojim nastojanjima.\n„Trampov zet je u tom izraelskom lobiju. Oni se drže zajedno. Imaju silu, i cela priča se završava na tome“, ocenio je Lazanski.\nO „otopljavanju“ odnosa na relaciji Severna Koreja – SAD, Lazanski kaže da „to neće ići baš lako“.\n„Severna Koreja nije prestala sa proizvodnjom nuklearnog oružja, ona je samo zaustavila testiranja, pošto ona mogu da se osete. Ali proizvodnju nisu, niti su pokrenuli denuklearizaciju“, rekao je Lazanski.\nOn je naglasio da je nuklearno oružje jedina „valuta“ s kojom mogu da trguju i jedina karta na koju mogu da igraju kako bi im bile ukinute sankcije.\n„Ovo što se sada dešava sa Iranom je loša poruka za Severnu Koreju. Oni sada mogu da razmišljaju na način da li potpis SAD uopte nešto vredi.\nKoja je garancija Kim Džong Unu da Amerika neće povući neki potpis koji dogovori sa Severnoj Korejom kada dođe neka nova američka administracija“, upitao je Lazanski.\nNaglašava da Severna Koreja traži potpisivanje sveobuhvatnog mira.\n„Da se daju međunarodne garancije da neće biti američkog napada na Severnu Koreju. Da li će SAD to da prizna, videćemo“, kaže Lazanski.\nŠta je Lazanski rekao o svom poslaničkom radu i radu Skupštine Srbije pogledajte u gostovanju:\nZBOG ČEGA SE VUČIĆ PROMENIO POSLE PARADE U MOSKVI?\nVučić: Bez rešavanja problema Kosova – prva kriza će nas ubiti!


Ministar za „bregzit“ Dominik Rab podneo ostavku - Sputnjik Srbija\nMinistar za „bregzit“ Dominik Rab podneo ostavku\n10:15 15.11.2018 (osveženo 11:17 15.11.2018) Preuzmite kraći link\nBritanski ministar za „bregzit“ Dominik Rab podneo je danas ostavku u znak protesta zbog sporazuma premijerke Tereze Mej o izlasku iz Evropske unije, ističući da mu „savest ne dozvoljava“ da podrži nacrt tog dogovora.\nEvropska komisija i Velika Britanija postigli su u sredu dogovor o uslovima Člana 50, koji se odnosi na Sporazum o povlačenju, saopšteno je iz Evropske komisije.\n„Svi aspekti Sporazuma o povlačenju su sada završeni i dogovoreni na nivou pregovarača. Evropska komisija preporučuje Evropskom savetu da ustanovi da je došlo do odlučujućeg napretka u pregovorima o urednom povlačenju Ujedinjenog Kraljevstva iz EU, da omogući zaključivanje pregovora o Sporazumu o povlačenju i da se pokrenu sledeći koraci u ovom procesu“, stoji u saopštenju Evropske komisije.\nPredsednik Evropskog saveta Donald Tusk najavio je danas da će u nedelju, 25. novembra, biti održan vanredni samit Evropske unije na kome će biti finalizovan i formalizovan sporazum o izlasku Velike Britanije iz Unije.\nTusk je od glavnog pregovarača EU u razgovorima o „bregzitu“ Mišela Barnijea dobio tekst juče dogovorenog sporazuma o povlačenju Ujedinjenog Kraljevstva iz EU.\nDominik Rab, Bregzit, Evropa